Kenapa Bila Makan Sesetengah Buah Atau Sayur Boleh Kembang Urat? Ini Jawapan Pakar

Anda mungkin pernah dengar orang-orang lama selalu mengingatkan kita ketika tidur pada waktu malam, kaki perlu pakai stoking untuk melindungi bahagian hujung kaki daripada berasa sejuk dan masuk angin. Ada juga kita dilarang makan buah nangka secara berlebihan walau pun ianya sedap takut jadi kembung perut.
Ini kerana masalah angin dalam badan boleh mengganggu aktiviti seharian manusia dan buat diri rasa tak selesa dan lesu tidak bermaya. Nak berurusan dengan orang ramai pun susah, mulalah diri jadi tertekan.

Angin penyebab kebanyakan kesihatan seseorang terjejas tanpa mengira usia. Jadi, mari baca huraian daripada Dr. Fatimah Salim seorang ahli kimia mengenai ‘angin’ dan ‘kembang urat’ yang wujud dalam badan akibat mengambil beberapa jenis makanan.
Baca juga: Kenapa Kerap Kentut Bila Makan Kacang Kuda? Ini Fakta Menarik Anda Kena Tahu!

MENGENAI ANGIN & KEMBANG URAT!

APA ITU KEMBANG URAT?
Kenapakah memakan sesetengah buah atau sayur boleh menyebabkan ‘angin’ dan ‘kembang urat’?
Jawapan umum untuk pertanyaan mengenai ‘angin’ dalam badan:
Sebenarnya jenis tumbuhan seperti nangka, sukun, tarap, kekacang (legumes) dan yang seangkatan dengannya…mengandungi bahan kimia dari kumpulan karbohidrat seperti raffinose, stachyose, verbascose…yang tidak boleh dicerna oleh tubuh manusia kerana kekurangan atau ketiadaan enzim alfa-galactoside.
Dan keberadaan enzim ini adalah bergantung kepada genetik dan peningkatan usia. Maka, usahlah hairan jika dulu kita makan tiada masalah dan kini mudah terkesan.
TUGAS PENCERNAAN DIAMBIL ALIH OLEH BAKTERIA
Disebabkan ketiadaan enzim khusus, maka tugas pencernaan ini akan diambil alih oleh bakteria yang ada dalam usus besar kita melalui fermentasi.
Semasa proses fermentasi, bakteria akan menghasilkan bahan kimia berbentuk gas seperti gas hidrogen dan metana. Gas ini kemudiannya akan dikeluarkan dari sistem usus besar sebagai kentut.
KESAN KENTUT TIDAK DIKELUARKAN DARIPADA BADAN

Sekiranya gas ini tidak dikeluarkan, ianya akan terus terkumpul/ terperangkap dalam usus yang juga dikenali dengan istilah ‘kembung perut’ atau orang kita bahasakan sebagai ‘angin’. Harus diingat ‘angin’ ini ialah ‘benda asing’ yang berada dalam badan.
Maka badan akan seboleh mungkin untuk mengeluarkannya dengan mekanisma yang mampu menggangu keseimbangan proses kimia badan yang lain.
Ketidakseimbangan kimia badan ini akan menyebabkan kita berasa ‘kurang selesa’ atau ‘sakit’ pada bahagian tertentu. Keadaan inilah yang agaknya orang lama istilahkan dengan ‘kembang urat’.
KENAPA TUBUH BADAN RASA KEMBANG URAT?
Tujuannya adalah sebagai ‘signal’ untuk kita berbuat sesuatu atau badan akan beradaptasi untuk mengembalikan semula keseimbangan kimia (Self-healing). Bahagian mana yang terkesan dan bagaimana, adalah bergantung kepada tahap kesihatan sedia ada dan mekanisma yang ‘paling’ kurang mudarat kepada sistem badan.
Untuk mengembalikan keselesaan, ada yang pergi berurut. Ada yang ambil ubat tahan sakit, ada juga yang ambil ubat buang angin. Ada yang baik sendiri hasil daripada pemakanan yang mengandungi pelbagai bahan kimia semulajadi yang membantu menyeimbang punca sakit tadi.
Pun begitu, sesetengah orang tidak mengalami masalah ‘angin’ ini disebabkan mempunyai enzim alpha-galactoside yang cukup dan/ atau juga memiliki kepelbagaian jenis bakteria dalam usus yang boleh saling ‘meneutralkan’ gas yang dihasilkan.
TIPS UNTUK SISTEM PENGHADAMAN YANG BAIK:

1. Amalkan senaman yang bersesuaian untuk mengaktifkan sel-sel badan termasuklah dalam sistem penghadaman. Bakteria yang baik sukakan badan yang sihat untuk ditumpang (win win situation).
2. Kunyah makanan jenis ini lama-lama untuk mengecilkan saiz makanan. Air liur mungkin mengandungi enzim alpha-galactoside yang boleh membantu dalam proses penguraian bahan kimia karbohidrat ini dan mengurangkan fermentasi oleh bakteria dalam usus besar.

3. Jenis kekacang atau beras pulut boleh rendam dulu untuk memudahkan proses penghadaman, seterusnya mengurangkan fermentasi oleh bakteria.
4. Amalkan sayuran dalam diet pemakanan sebagai sumber serat (prebiotik) dan fitokimia yang bagus.

5. Kurangkan makanan terproses. Kurangkan pengambilan gula tersedia.
6. Boleh tambahkan makanan difermentasi yang mengandungi mikrob baik (sumber probiotik) seperti yogurt, tempoyak, tapai…untuk mempelbagaikan flora bakteria dalam usus.
Lepas ini anda boleh amalkan tips penghadaman yang dikongsikan itu terutama kepada mereka yang kerap mengalaminya. Jom sihat bersama!
Sumber: Facebook Fatimah Salim via Makmal Makanan (MaMa)


Kenapa Dah Makan Banyak Tapi Berat Badan Masih Tak Naik?

“Dah berpinggan-pinggan aku makan, setiap hari lebih 3 kali makan. Tapi, berat masih underweight juga”
Kenapa makan banyak tapi susah naik berat badan?
Golongan kurang berat badan selalu tersisih bila dietitian bercerita pasal makanan. Asyik cerita macam mana nak kurus, nasib mereka yang kurus pula tak terbela. Marilah cerita sikit pasal topik ni.

Biasanya orang yang kurang berat badan, akan fikir yang metabolisma badan mereka tinggi. Sebab tu susah naik berat badan walaupun dah makan macam gajah! Betulkah? Anda pasti anda makan macam gajah? Memang betul ada sesetengah orang mewarisi genetik metabolisma yang tinggi. Makan sikit, tapi kalori terbakar banyak.
Tapi ada banyak faktor lain mengapa anda susah sangat nak naik berat. Metabolisma tinggi tak boleh dijadikan alasan semata. Mesti ada tabiat makan yang anda amalkan, menjadi punca berat badan tak naik-naik.Saya akan senaraikan antara sebab-sebab umum.

SEBAB 1: SUKA SKIP MAKAN

Ini memang antara punca utama. Believe it or not, food is the last thing in their mind. Pelik kan. Tapi itulah mereka. Dorang malas fikir nak makan apa, nak makan mana. Mengunyah pun kalau boleh malas! Bukan macam kita. Tengah mengunyah sarapan dah fikir apa nak makan tengahari.
Bila malas makan, mula lah skip makan. Terutamanya sarapan. Sebab tiada selera atau alasan rush pergi kerja. Bila sibuk kerja, sanggup berlapar sebab kerja lagi penting daripada makan.
Kalau makan kurang, kalori sehari kurang, memang susah naik berat! Tabiat ini berbahaya kerana akan mengundang sakit gastrik. Bila sekali kena, lagi merana hidup. Serius.
Jadi, cuba jangan skip makan. Sesibuk mana pun, standby sekurang-kurangnya satu kotak susu. Cuba tanamkan rasa cinta pada makanan yang sedap-sedap. Tanam azam, untuk makan sarapan, tengahari dan malam setiap hari. Kalau sahur, jangan sahur air kosong ja. Tiada kalori! Paling kurang cuba minum susu atau overnight oat campur susu.
SEBAB 2: MAKAN SEDIKIT

Bila makan, tak banyak pun. Dia kata, dia dah ambil sarapan. Tapi sarapan dia kopi 3-in-1 sahaja. Berapa kalori lah sangat. 20-50 kalori, semua gula. Sekejap dah terbakar. Banyak makan pun, kebanyakannya makanan ringan macam kerepek, aiskrim, roti krim… Susah nak tengok makan nasi lauk. Memang tak cukup kalori lah untuk naik berat .
Ada pula yang suka tunggu sampai perut betul-betul lapar sampai hypo baru nak makan. Bila makan berialah ambil nasi lauk banyak2. Orang tengok pun macam tak percaya! Kurus tapi makan banyak gila! Tapi kawan-kawan tak tahu dah berapa hari dah dorang tak makan sepinggan. Haha.
Ada yang suka order makanan banyak2. Tapi bila makan susah nak habis sebab cepat rasa kenyang! Yang jadi mangsa kawan DBKL yang paksa rela perabih semua makanan dia. Kenapa dorang ni cepat kenyang?
Perut ni kenyal seperti getah. Bila puasa, perut hanya sebesar 50-200 ml sahaja. Tapi bila makan, ia boleh mengembang sehingga 2 – 4 liter untuk muatkan makanan! Bagi perut yang sudah terbiasa makan banyak, kapasiti perut adalah lebih besar. Selagi tak penuh, tak kenyanglah! Tapi bagi orang yang kurus, biasanya perut susah mengembang sebab perut mereka jarang-jarang penuh dengan makanan. Baru makan sikit dah rasa sebu.
Apa yang boleh dilakukan oleh orang perut ‘kecik’

– Cuba makan sikit-sikit tapi kerap. Daripada makan berat 3 kali sehari, cuba pecahkan jadi 6 kali sehari. Buat alarm reminder untuk makan pada waktunya! Jangan cuba-cuba skip! Nak naik berat ka tak nak?
– Makan sayur yang sudah dimasak. Bukan ulam atau salad kerana sayur mentah besar saiznya. Nanti perut cepat penuh dan cepat kenyang.
– Jangan makan masin atau pedas sangat. Nanti banyak minum, cepat kenyang. Macam mana nasi nak habis?
– Kurangkan makan sup-sup seperti bakso, laksa, mihun sup. Minum sup ni buat cepat rasa kenyang air semata. Kalori pula tak banyak.
– Makan makanan yang tinggi kalori tapi jumlah sedikit. Contohnya; kekacang (segenggam 150 kalori) atau chia seed (sesudu makan 130 kalori – tabur2 atas air, nasi, sayur), buah kering (contoh: kismis satu genggam 120 kalori)

– Tambah ekstra kalori dalam masakan. Contohnya, tambah cheese dalam telur dadar, makan buah sapu peanut butter, gaul minyak zaitun di nasi kosong, minum oat dengan susu.
– Sediakan snek di tempat kerja. Lapar ja, kunyah terus! Tapi jangan pula snek tak sihat. Biskut kering sapu peanut butter, kekacang, kismis, kurma adalah antara snek sihat.
SEBAB 3: MAKAN TERLALU PERLAHAN

Makan perlahan juga sebenarnya menyebabkan kita kenyang cepat. Terlalu fokus pada makanan yang hendak di makan akan menyebabkan kita mudah habis selera. Kau tengok nasi, nasi tengok kau, kuis-kuis sampai hilang selera! Macam mana nak dapatkan kalori?
Bukanlah nak suruh makan laju sampai tersedak. Tapi cuba jangan makan terlalu perlahan . Makan macam biasa. Jangan tengok sangat makanan tu. Makan ja. InsyaAllah anda akan berjaya habiskan makanan!
Atau makan bersama kawan-kawan. Sambil berborak, anda takkan sedar yang makanan tiba-tiba dah habis sebab sebok sangat membawang. Makan sambil tengok cerita korea dekat laptop pun boleh membantu anda habiskan makanan tanpa sedar.
SEBAB 4: TERLALU BANYAK MINUM AIR KOSONG

Memang air penting untuk kesihatan. Tapi air kosong tiada kalori. Terlalu banyak minum air kosong juga akan menyebabkan kekenyangan sepanjang hari. Elakkan makan berulam air. Minum hanya selepas habis makan. Cuba minum air yang berkalori. Sebagai contoh:
– Jus buah, disaring (tiada gula)
– Skimmed milk
– Air kosong tabur chia seed
SEBAB 5: KURANG ZAT DALAM BADAN

Kekurangan vitamin dan mineral sebenarnya didapati boleh menyebabkan selera makan hilang. Oleh sebab itu ada orang kata, bila makan suplemen vitamin B complex, jadi kuat makan. Sebenarnya bukan jadi kuat makan, tapi dia yang kurang zat (bila kurang makan, kita akan kekurangan zat). Jadi bila makan suplemen, orang yang kekurangan zat akan mula rasa lapar. Itu adalah normal.
Jika anda ingin tingkatkan selera makan, cuba makan suplemen vitamin B complex. Kapsul minyak ikan juga didapati boleh menaikkan selera. Lain orang mungkin lain hasilnya. Tapi apa salahnya mencuba!
Jadi mana satu tabiat anda? Kalau anda dah buat semua tips di atas ni tapi masih tak naik-naik berat, sila PM kerana saya tak percaya. Dan, jangan PM saya pula kalau anda cuba makan banyak tapi usaha tu on off. Untuk naikkan berat badan, kita perlukan masa 3-4 minggu makan banyak untuk nampak hasil. Ganbatte!
Terima kasih semua kerana share artikel ni. Sesungguhnya ramai betul nasib orang kurang berat badan yang tak terbela. Terkejut saya!
Sebagai tambahan nota

– Untuk ambil suplemen, pastikan dapat nasihat doktor/nutritionist/dietitian sebelum mengambilnya. Korang boleh pergi farmasi jumpa mereka2 ni. Jangan ambil sesuka hati okay!
– Ramai komen dan PM kata, dorang dah buat semua ni tapi masih tak naik berat. Anda boleh cuba buat strength training (boleh google jenis-jenis senaman sesuai) dan kalau perlu, ambil protein suplemen untuk naikkan otot. Senaman juga boleh meningkatkan serapan nutrisi di dalam badan. Dapatkan nasihat pakar untuk ambil protein supplement. Jangan main bedal ja nanti rosak buah pinggang!
– Jangan bedal makanan manis dan makanan berlemak-lemak mak nenek lemak semua telan atas alasan nak naik berat. Nanti sakit jantung dan kencing manis. Penyakit ni orang kurus pun boleh dapat.
Sumber: Alhafizah A.Ramos


“Kenapa Doa Lambat Makbul?” – Jangan Putus Harapan, Lelaki Ini Kongsi Intipati Kuliah Subuh Tentang Doa

Doa adalah senjata orang mukmin. Banyak berdoa, namun terasa seperti tidak dikabulkan sehingga berasa putus harapan? Sabar dahulu dan bermuhasabahlah. Selidik di mana kekurangan kita dalam mengungkapkan doa. Berikut perkongsian Khairul Hakimin berkenaan sebab-sebab doa lambat dikabulkan berdasarkan kuliah subuh yang didengarkannya.
1. TIDAK BERMULA DENGAN MEMUJI ALLAH

Antara adab dalam berdoa adalah dengan memuji Allah SWT sebelum meminta sebarang hajat. Contoh mudahnya adalah dengan melihat kepada bacaan surah al-Fatihah yang dibacakan oleh seseorang. Ia berdasarkan sebuah riwayat yang panjang daripada Abu Hurairah R.A.
Beliau berkata bahawa Rasulullah SAW menceritakan berkenaan bacaan al-Fatihah di dalam solat. Lalu Allah SWT membahagikan solat kepada dua bahagian. Untuk diri-Nya dan untuk para hamba-Nya.

Jelas dalam surah al-Fatihah, terdapat 5 pujian daripada ayat pertama hinggalah ke ayat yang ke lima kepada Allah SWT. Kemudian pada ayat yang keenam, ia diikuti dengan permintaan atau doa yang pertama iaitu:

اهْدِنَا الصِّرَاطَ الْمُسْتَقِيمَ
Maksudnya: Berilah kami hidayah kepada jalan yang lurus.
(Surah al-Fatihah: 6)
2. TERLALU FOKUS DIRI SENDIRI

Terlalu fokus diri sendiri sampai tidak berdoa untuk ibu bapa. Ibu bapa mentua (jika ada), adik beradik, ipar duai, isteri, anak, kaum keluarga.
Daripada Abu Darda; Rasulullah bersabda yang bermaksud: “Doa seorang Muslim kepada saudara Muslimnya secara ghaib (tanpa pengetahuan saudaranya) adalah mustajab (diterima), di sisi kepalanya malaikat yang diutus Allah setiap kali dia mendoakan saudara Muslimnya dengan doa yang baik dan berkatalah malaikat itu, amin! engkau juga beroleh manfaat yang sama.”
(Riwayat Muslim)
Dalam riwayat lain turut menyatakan, doa yang paling cepat dimakbulkan Allah ialah doa secara ghaib iaitu dilakukan tanpa pengetahuan orang yang didoakan.
3. TIDAK BERSELAWAT

Tidak berselawat ke atas Nabi Sallallahu Alaihi Wassallam. Nabi pernah mendengar ada orang yang berdoa dalam solatnya. Dan dia tidak memuji Allah dan tidak bersalawat kepada Nabi, Kemudian Baginda bersabda: “Orang ini terburu-buru.”
Seterusnya sabda Baginda: “Apabila kalian berdoa, hendaknya memulakan dengan memuji dan mengagungkan Allah, kemudian bersalawat kepada Nabi shallallahu ‘alaihi wa sallam. Kemudian berdoalah sesuai kehendaknya.”
(HR Ahmad)
4. TERGESA-GESA

Orang yang tergesa-gesa ialah yang tidak sabar doanya dikabulkan dan mudah berputus asa dan enggan berdoa kembali. Salah satu kesalahan yang dapat menghalangi terkabulnya doa ialah sikap tergesa-gesa seorang hamba. Ia menganggap doanya lambat dikabulkan. Lantas ia pun merasa putus asa dan letih, sehingga akhirnya meninggalkan doa.
5. TIDAK MERENDAH DIRI

Ramai orang berdoa, tetapi tidak ramai pula yang jiwanya ketika berdoa itu jiwa merendah. Penuh tunduk dan khusyuk kepada Allah. Kebanyakan doa diungkapkan dengan jiwa yang hambar sedangkan Allah memerintahkan:
ادْعُوا رَبَّكُمْ تَضَرُّعًا وَخُفْيَةً إِنَّهُ لَا يُحِبُّ الْمُعْتَدِينَ
(maksudnya) “Berdoalah kepada Tuhan kamu dengan merendah diri dan (dengan suara) yang perlahan. Sesungguhnya Allah tidak suka kepada orang-orang yang melampaui batas”.
(Surah al-‘Araf, 55)
Jika kita dapat menjadikan jiwa kita ini begitu beradab, merendah, khusyuk dan penuh pengharapan kepada Allah. Kita menghampiri pintu kemakbulan.
6. MERASAKAN DIRI MULIA

Merasakan diri mulia. Boleh mendapat apa sahaja jika berdoa sedangkan kita ini hamba yang hina yang banyak dosa. Rendahkan diri serendah-rendahnya semasa meminta. Tadharru’ ertinya merendahkan diri dan tunduk taat. Khufyah adalah berdoa tidak terang-terangan yakni dengan suara yang lembut (rayuan dengan penuh pengharapan).
Imam al-Hasan al-Basri rahimahullah berkata: “Mereka (orang soleh) dahulu berdoa dengan sungguh-sungguh, terdengar hanyalah suara perlahan/lembut”.
Berdoalah berungguh-sungguh kepada Allah dengan mengharapkan rahmatNya dan takut akan azabNya, dengan penuh keyakinan akan dimakbulkan, serta dengan perasaan merendahkan diri kepadaNya.
7. SUSUNAN & TERTIB DOA

Paling mustahak ialah susunan sebelum doa. Paling elok mula dengan solat, kemudian zikir istighfar, zikir memuji Allah, membaca surah Al-Fatihah, Ayat Kursi, baru berdoa.
8. MENGABAIKAN KEBERSIHAN

Tidak bersihkan ruang solat, anggap ia bersih namun tak tahu apa yang jatuh apa yang hinggap. Sesekali bersihkan sejadah, kemas, tepuk, vacuum. Sama juga dengan telekung dan kopiah, jangan biar lama, paling kurang 3-5 hari mesti basuh.
9. MENDAHULUKAN YANG WAJIB

Mengutamakan yang wajib, solat dahulu, baru doa. Minta maaf dahulu, baru doa, taubat dahulu baru meminta-minta.
“Kadang-kala kita berdoa hendak sesuatu. Sedang Allah mengetahui ia tidak baik untuk kita. Allah menggantikan dengan perkara lain, kita mungkin tidak perasan atau sedar. Seseorang mungkin merasakan doa yang dikehendaki belum Allah mustajabkan. Tetapi dia terlupa apa yang sedang dinikmatinya itu sudah mencapai harapannya. Maka, janganlah cepat kita berputus asa dengan rahmat Allah dan terus menghukum bahawa doa kita belum dimustajabkan”.
Sumber: Khairul Hakimin Muhammad, Jabatan Mufti Negeri Perlis


Mungkin Ini Sebabnya Gigi Si Kecil Tak Tumbuh-tumbuh

“Rania ni dah nak masuk setahun, tapi sebatang gigi pun tak tumbuh lagi. Normal ke kalau lambat tumbuh macam ni?”
Biasanya kita tengok bayi akan mula tumbuh gigi sekitar usia 6 bulan, iaitu usia di mana mereka sudah mula diperkenalkan dengan makanan tambahan.

Mengikut carta pertumbuhan gigi bayi, gigi yang akan mula-mula tumbuh adalah 2 gigi bawah, diikuti dengan 4 gigi atas di depan. Yang lain akan muncul perlahan-lahan dan menjelang usia 3 tahun, hampir semua anak kecil memiliki 20 batang gigi yang lengkap.
Ssetengah ibu bapa mungkin tak sabar melihat kemunculan gigi pertama bayi dan sering tertanya-tanya kenapa gigi si anak lambat tumbuh. Berikut adalah antara sebabnya.

5 Sebab Gigi Anak Kecil Lambat Tumbuh
1. Perkembangan Setiap Bayi Berbeza Kadarnya
Jangan terlalu cepat panik jika bayi anda masih belum tumbuh gigi. Kemungkinan besar ia hanya mengambil sedikit masa lagi dan tak ada apa yang perlu anda risaukan.

Secara normalnya, gigi pertama bayi boleh mula tumbuh antara usia 4 bulan hingga 15 bulan. Ada yang cepat, ada yang lambat. Namun sekiranya bayi yang berusia 18 bulan masih belum mempunyai walaupun sebatang gigi, maka anda bolehlah merujuk masalah ini kepada doktor.
Foto Kredit: Klinik Pergigian Sarlindah
2. Genetik
Dalam kebanyakan kes juga, anda tak perlu risau kerana gigi bayi lambat tumbuh hanyalah disebabkan oleh sesuatu yang diwarisi dalam keluarga.
Maka untuk lebih kepastian, anda boleh bertanyakan ibu anda juga mengenai gigi pertama anda dahulu.
Foto Kredit: Canadian Academy Of Dental Hygiene
3. Bayi Dilahirkan Pramatang / Kurang Berat
Bayi yang dilahirkan tidak cukup bulan atau dilahirkan kurang berat badan adalah antara yang berkemungkinan mengalami keterlewatan ini.
Selain itu, gigi yang tumbuh juga mungkin mengalami sedikit kerosakan pada bahagian enamelnya.
Foto Kredit: origin.amp
4. Abnormaliti Pada Genetik
Abnormaliti pada genetik yang menghambat perkembangan fizikal mungkin boleh memberi kesan kepada pertumbuhan gigi bayi.
Antara kondisi yang dimaksudkan adalah Sindrom Down atau Progeria.
Foto Kredit: Medical News Today
5. Ketidakstabilan Hormon Tiroid & Kekurangan Nutrisi
Dalam sesetengah kes, masalah ketidakstabilan hormon tiroid dan paratiroid juga menyumbang kepada keterlewatan atau ketiadaan gigi susu semasa bayi, seperti yang dinyatakan melalui MedlinePlus.
Kelenjar paratiroid contohnya, mengawal paras vitamin D dan kalsium dalam tubuh. Oleh kerana kalsium merupakan komponen utama dalam gigi, maka seseorang anak kecil yang memiliki hormon paratiroid yang rendah cenderung mengalami masalah lambat tumbuh gigi atau memiliki enamel gigi yang lemah – lalu meningkatkan kebarangkalian untuk berlakunya kaviti.
Foto Kredit: elmarada.org
Apa Risiko Lewat Tumbuh Gigi?
Lambat tumbuh gigi biasanya bukanlah suatu masalah yang serius dan tak perlu dibimbangkan.
Namun, terdapat kajian yang menunjukkan bahawa masalah ini menjadikan seseorang berpotensi mengalami masalah kerosakan gigi apabila bertambahnya usia mereka.
Apapun, penjagaan gigi memainkan peranan penting dalam memastikan gigi mereka kuat dan sihat. Oleh itu, seberapa lewatpun gigi pertama bayi muncul, pastikan gigi tersebut dijaga dan dibersihkan dengan rutin yang sempurna setiap hari.


Kenapa Hibah TH Sikit Sangat? Ini Penjelasan & Saranan Dr Zaharuddin

Selepas pengumuman hibah Tabung Haji sebanyak 1.25% semalam, mesti ramai tertanya-tanya apakah yang menyebabkan penurunan yang begitu ketara berbanding tahun sebelumnya, malah dicatatkan sebagai terendah dalam sejarah.
Di samping itu, tak kurang juga yang mula tak senang duduk dan menanam hasrat mengeluarkan simpanan mereka daripada TH. Apatah lagi apabila diapi-apikan dan dijadikan isu politik.

Sebagai rakyat, penting untuk kita apa yang berlaku secara menyeluruh. Jadi sebelum kita membuat andaian, jom kita baca dan fahami penerangan dan saranan yang diulas oleh Dr Zaharuddin Abd Rahman, iaitu salah seorang pakar kewangan syariah Malaysia.
HIBAH TABUNG HAJI 1.25 % : MENGAPA, KENAPA DAN BAGAIMANA ?
Segala puji bagi Allah tuhan sekalian alam dan Nabi Muhammad kekasih Allah dan hambanya.

Ada yang bertanya mengapa hibah tabung haji sangat rendah? lalu muncul sedikit kepanikan dan ketidakpuasan hati, sebahagian didasari kebimbangan tulen, sebahagian yang lain pula hanya bersumber kepada sebab kebencian dan perseteruan politik. Adalah diingatkan tulisan ini bukan dari orang politik, saya sekadar usaha berkongsi ulasan untuk bacaan orang ramai yang bertanya.

Info dan fakta dalam ulasan saya ini bersumber dari pihak Tabung Haji sendiri dan saya tiada kepentingan dalam TH malah saya telah pun beberapa menunaikan haji melalui perjalanan sendiri sewaktu belajar dahulu, tiada satupun bersama TH.
Ulasan ini dibuat bagi melaksanakan tugasan menjawab soalan mereka yang cintakan ilmu dan kebenaran. Saya hanya sekadar menyampaikan maklumat sebenar sekdar yang saya faham, saya juga tiada sebarang autoriti atau kuasa untuk menjustifikasi berlebihan, mempertahankan atau mempengaruhi sebarang keputusan komersial, operasi dan penstrukturan oleh pihak TH.
Justeru, jika ada keputusan dan tindakan TH yang tidak dilihat tepat dari sudut komersial, itu adalah perbezaan biasa sudut pandangan komersial dari seseorang individu atau institusi dengan pengurusan TH. Ia tidak semestinya lebih tepat atau lebih baik dari keputusan TH, kerana TH diyakini lebih fahami luar dalam organisasi yang diurusi mereka.
Telah beberapa bulan saya dan TH memberikan gambaran bahawa hibah memang akan rendah tahun 2018, malah saya juga telah berkongsi info bahawa 1-2 % adalah kemungkinan besar hibah TH bagi tahun 2018, hasil kajian dari kaedah pensturktuan semula yang dilaksana oleh TH. Justeru, sesiapa yang ikuti isu ini sejak dari awal, sudah tentu tidak pelik dan tidak mengejutkan dengan kadar 1.25 % tersebut. Lihat gambar

INTRODUKSI
Hibah itu dari Bahasa arab yang ertinya adalah hadiah. Dari sudut kontrak dalam fiqh muamalat, adalah pelik dan tiada kewajaran untuk penerima hibah memarahi hadiah yang kecil diberi oleh pemberi hadiah. Maka hibah kecil berbanding sebelum tentunya bersebab. Kerana kontrak syarah yang digunapakai oleh Tabung Haji dengan penyimpan adalah Wadi’ah Yad Dhamanah yang beerti kontrak pinjaman wang. Maka hadiah dan jumlahnya mestilah diberi secara tanpa paksa dan sukarela oleh pemberi hadiah bagi mengelakkan elemen riba. Hal ini juga telah diteliti oleh Majlis Penasihat Shariah TH.
SEKARANG, APA SEBAB HIBAH TH TERLALU RENDAH?!
1. Baiklah, namun apa sebabnya ia terlalu rendah ? Ada pelbagai sebabnya yang tercantum dan membarah antaranya :-
a) Kelemahan pengurusan TH yang dahulu (kerana hibah 2018 adalah refleksi tugasan dan keputusan pengurusan TH sejak dari tahun sebelumnya sehinggalah tahun 2017 & 2018), sebahagian keputusan ini tidak dianggap jenayah kerana menurut undang-undang, kelemahan ‘certain type of bad investment decision is not a crime’, maka tidak semua jenis kelemahan boleh diheret ke mahkamah. Sebahagian lagi yang lain, telah pun dilaporkan kepada polis dan dalam siasatan iaitu kes yang merugikan Tabung Haji. Antara kes-kes yang membawa kerugian seperti arahan untuk tidak menjual saham FGV sehingga kerugian RM 1.1 bil, TH menyelamatkan Ramunia (nama lama sebelum ditukar kepada nama TH heavy) sehingga kerugian RM 670 juta dan TH membeli 30 % peilikan dalam syarikat Putrajaya Perdana melibatkan RM 144 juta kerugian.
Menurut laporan TH, Lembaga Pengarah TH baharu telah membuat laporan polis dan Suruhanjaya Perkhidmatan Rasuah Malaysia (SPRM) terhadap ahli lembaga pengarah dan pengurusan lama.
Laporan pertama melibatkan Program Yayasan Tabung Haji (YTH) 2017, di mana dana berjumlah lebih daripada RM22.0 juta telah dikeluarkan untuk aktiviti yang mempunyai kecenderungan politik. Ia bertentangan dengan Memorandum dan Artikel Persatuan YTH
Laporan kedua dibuat ke atas beberapa pengurusan TH yang lalu berhubung dengan salah nyata dan penyembunyian maklumat penting yang melibatkan penjualan saham TH dalam tahun 2012 sebanyak 95% dalam PT TH Indo Plantations yang dipegang oleh dua anak syarikatnya, iaitu TH Indopalms Sdn Bhd (THI) dan TH Indo Industries Sdn Bhd (THII) kepada PT Borneo Pacific (PT Borneo) dengan harga AS$910 juta (RM 3.7 billion).
Laporan ketiga dibuat pada bulan Januari 2019 berhubung dengan akaun kewangan TH bagi tahun berakhir 31 Disember 2017 (FY17). Laporan ini melibatkan pembentangan laporan kewangan oleh bekas para eksekutif utama TH sehingga berjaya mengisytiharkan hibah walaupun keuntungan tidak mencukupi, bertentangan dengan Akta Tabung Haji 1995.
Pihak polis sedang membuat siasatan mengikut Seksyen 420 dan 409 Kanun Keseksaan kerana menipu.
Selain itu, SPRM juga sedang menyiasat ahli lembaga pengarah dan pengurusan yang lama. Lebih banyak laporan polis akan dibuat pada masa hadapan berkaitan dengan kerugian yang dialami oleh TH. Rujuk
https://www.tabunghaji.gov.my/ms/kenyataan-akhbar/fri-11302018-1200/tabung-haji-membuat-dua-laporan-polis-terhadap-mantan-pengerusi
Juga baca ( http://www.astroawani.com/berita-malaysia/jsjk-jalankan-siasatan-susulan-laporan-polis-tabung-haji-192732)
b) Melanggar Akta Tabung Haji 1995
Mantan Gabenor Bank Negara Malaysia, Tan Sri Zeti Akhtar Aziz pernah menulis surat kepada Mantan Menteri yang bertanggungjawab pada 23 Disember 2015 untuk memberi amaran bahawa TH mengalami masalah kekurangan aset.
Walau bagaimanapun, Kerajaan tidak mengambil iktibar daripada amaran tersebut dan terus membenarkan TH membayar hibah (dividen) yang tinggi, walaupun keuntungannya tidak mencukupi.
Melihat laporan kewangan TH tahun 2017, hanya mencatatkan rosot nilai sebanyak 120.4 juta sahaja, maka seolahnya TH tiada kerugian dan serta asetya melebihi liabiliti termasuk kerugian, namun hakikat sebenarnya ukur rujuk rosot nilai telah diubah, menyalahi standard piawaian perakaunan yang dipakai oleh TH sendiri iaitu menurut Financial Reporting Standard Consensus no 14 di bawah ‘impairment’ mengkehendaki TH merekodkan semua ini sebagai kerugian, apabila ia dikembalikan menurut standard yang betul, rosot nilai tahun 2018 menokok sebanyak 12.5 kali ganda sehingga menjadi 1.507 bilion. Inilah yang menjadikan TH kekurangan asset berbanding liabiliti serta MENYEKAT PEMBERIAN HIBAH YANG LEBIH BESAR.
c) Faktor politik dan ekonomi dalam negara dan juga faktor ekonomi luar negara seperti Federal Reserve USA menaikkan kadar faedahnya sebanyak 4 kali pada tahun 2018, naik dari 2 $% kepada 2.25 %, ini menyebabkan pelabur global mengutamakan Pasaran Saham USA yang lebih menyakinkan berbanding pasaran negara-negara membangun termasuk Malaysia, Trade War di antara China & USA turut beri kesan besar kepada kesatabilan pasaran sahama (rujuk https://www.businessinsider.my/global-stock-markets-tumble-after-weak-china-trade-data-2018-12/?r=US&IR=T ).
Begitu juga juga kekalutan isu Brexit yang pengaruhi seluruh pasaran saham serantau termasuk Asia. Ini tentunya menjadi salah satu penyebab tambahan bagi jatuhnya nilai pelbagai saham yang dipegang oleh TH juga. Tidak dinafikan, perubahan kerajaan PH dari BN buat pertama kali dalam sejarah Malaysia turut menambah lagi perisa ketidaktentuan pasaran saham di Malaysia. Ia perkara lumrah bagi sebuah perubahan besar dalam sesebuah negara.
HIBAH DAN AKTA TABUNG HAJI
Berpegang kepada Akta Tabung Haji. Menurut CEO Tabung Haji Datuk Seri Zukri Ab Samat dalam sidang media pengumuman hibah, akta TH menghadkan pemberian hanya pada lebihan (surplus) aset berbanding liabiliti, maka walaupun keuntungan semasa TH adalah RM2.014 bil, tetapi jumlah yang boleh diagihkan berdasarkan Akta TH (bagi memastikan agar liabiliti tidak lebihi asset lagi) HANYALAH RM913 JUTA SAHAJA. Itulah jumlah yang membentuk 1.25 % hibah tahun 2018 yang terendah dalam sejarah.
Dijelaskan juga oleh pengurusan terkini TH, sejak beberapa tahun dahulu TH mampu memberikan hibah tinggi kerana wujud manipulasi piawaian perakaunan TH dan juga ketidaktepatan kedudukan akaun TH. Akibatnya hibah bagi beberapa tahun lalu adalah datang dari wang depositor bukannya dari untung perniagaan sebenar. Ia adalah resepi keruntuhan TH sekiranya diteruskan serta tidak diperbaiki dan diperbetulkan. Bermakna, Hibah tinggi masih boleh diberi tetapi dengan cara melanggar akta TH, mengubah ambang rosot nilai secara salah sekaligus melanggar piawaian perakauan TH sendiri dan menggunakan deposit penyimpan. Ini semua kalau dilakukan pada tahun 2018, pasti boleh memberikan lebih dari 6 % hibah tetapi ia salah di sisi undang-undang dan juga syara’ serta menjatuhkan standard TH seperti skim cepat kaya pak man telo yang menggunakan duit pelabur awal untuk membayar pelabur terkemudian, bukan didasari oleh untung perniagaan tetapi memusing-musing wang penyimpan.
BAGAIMANAKAH TANGGUNGAN KOS PENYELAMATAN TH AKAN DIBIAYAI OLEH KERAJAAN?
Berdasarkan maklumat dari siding akhbar TH, Iaitu melalui suntikan dana bersih sejumlah RM17.8 bilion ke dalam TH akan dibiayai oleh Kerajaan dalam tempoh 10 tahun, iaitu dari tahun 2020 sehingga tahun 2030.
BAGAIMANAKAH KERAJAAN SEDANG MENYELAMATKAN TABUNG HAJI?
i. Kerajaan menerusi sebuah syarikat tujuan khas atau special purpose vehicle (SPV), iaitu Urus Jamaah Sdn Bhd (UJSB) yang diketuai oleh CEO yang baru dilantik iaitu Sdr Izad Shahadi, membeli aset TH yang kini bernilai hanya RM9.7 bilion dengan harga yang lebih tinggi pada RM19.9 bilion.
ii. Pembayaran RM19.9 bilion ini terdiri daripada:
a. RM10.0 bilion dalam bentuk sukuk berkupon sifar dengan pulangan 4.05% setahun bertempoh 7 tahun.
b. RM9.6 bilion dalam bentuk sukuk berkupon sifar dengan pulangan 4.10% setahun bertempoh 10 tahun.
c. RM0.3 bilion dalam bentuk bayaran tunai yang dijana menerusi aset RM9.7 bilion yang telah dijual kepada SPV (dividen dan sewa yang diperolehi).
iii. Dengan penerimaan aset-aset bernilai RM19.9 bilion, nilai aset TH akan bertambah dan melebihi liabilitinya sambil mematuhi piawaian yang sepatutnya.
iv. Dengan peningkatan nilai asetnya, TH akan terus mampu membayar hibah menurut keuntungan yang diperolehi pada masa depan.
Dengan kata lain, Kerajaan akan menanggung beban kewangan sebanyak RM19.6 bilion untuk menyelamatkan TH. Kos yang akan ditanggung oleh Kerajaan ke atas sukuk bernilai RM19.6 bilion tersebut dianggarkan sebanyak RM7.9 bilion, dan ini juga akan dibiayai oleh Kerajaan. Ini menjadikan tanggungan kasar Kerajaan untuk menyelamatkan TH sebanyak RM27.5 bilion yang disandarkan kepada aset bernilai RM9.7 bilion. Selepas menolak nilai aset sebanyak RM9.7 bilion, Kerajaan akan membuat suntikan dana bersih sebanyak RM17.8 bilion ke dalam TH yang akan dibayar dalam tempoh 10 tahun.

KESIMPULAN
Berdasarkan kenyataan CEO TH, rumusannya keadaan TH sekarang adalah
1. Defisit telah berjaya ditutup. Hibah boleh diagihkan mengikut Akta Tabung Haji
2. Semua kerugian rosot nilai telah direkodkan. Dijangka tiada lagi kejutan di masa hadapan
3. Kedudukan Kewangan telah pulih. Pulangan yang stabil daripada aset yang berdaya saing
4. Sokongan daripada Kerajaan melalui peruntukan tahunan diberikan untuk memastikan semua Sukuk ditebus semula oleh SPV
5. Hak Keutamaan dimiliki TH yang mana TH boleh mengambil semula aset yang telah dipindahkan setelah dipulihkan
6. Tadbir Urus dan Ketelusan yang lebih baik. Pengawalseliaan yang diperkukuhkan serta pengurusan pelaburan dan risiko yang lebih mampan.
7. Subsidi haji masih ada bagi mereka yang ingin menunaikan haji termasuk pengiring.
8. Simpanan penyimpan semua selamat malah dijamin 100% oleh kerajaan.
9. Aset yang dipegang oleh SPV Urusharta Jemaah Sdn Bhd (UJSB) kini diuruskan sendiri oleh UJSB yang diketuai oleh CEO Melayu Muslim bernama Izad Shahadi Mohd Sallehuddin dengan dibimbing oleh 5 orang ahli Lembaga Pengarah yang semuanya Islam. Prokhas dan CEO berbangsa Cina tiada lagi peranan dalam hal ini.
10. Keputusan besar dan penting berkaitan urusan TH semuanya dibawa ke Kabinet Menteri dan tiada sama sekali dikawal oleh Menteri Kewangan atau mana bukan muslim. TH adalah di bawah tugasan YAB Perdana Menteri dan YB Menteri Hal Ehwal Agama sahaja.
11. Pandangan saya bagi pendepositor, bagi sesiapa yang menyimpan untuk menunaikan haji, terlebih baik untuk mereka kekal dalam TH bagi melunaskan hasrat mulia dan kewajiban haji terbabit serta mendapat subsidi haji dari TH. Bagi penyimpan untuk keuntungan yang lain dari itu termasuklah 1.3 % penyimpan kaya di TH yang merupakan pemegang RM 37 bil dari keseluruhan jumlah simpanan RM 74 bil wang penyimpan, bertenanglah sekejap dan kemudian dengar dan fahami penjelasan pihak tabung haji dan bukan orang politik dari mana-mana parti politik sama ada pembangkang atau kerajaan (mereka saling melobi sokongan).
Sebaiknya fahamkan penjelasan CEO Tabung Haji Datuk Zukri Samad sebagaimana yang beliau huraikan dalam sidang media tadi. Biarlah kita mengambil maklumat dari bukan orang politik, ia lebih terpercaya. Insha Allah.

( https://www.youtube.com/watch?v=3GwJvbc_sKw&t=26m43s).
Jika masih tidak percaya, maka duit simpanan itu adalah duit anda, anda paling berhak menentukan keputusan terbaiknya. Tahniah bagi mereka yang mampu membaca dan berusaha faham dari awal sehingga di para terakhir ini. Semoga hidayah dan kebenaran milik kita bersama.
Sekian
Dr. Zaharuddin Abd Rahman
Prof Adjung UNISEL
Pengarah Urusan Elzar Shariah Solution Sdn Bhd
(www.elzarshariah.com)
4 April 2019

*Sumber: FB Dr Zaharuddin Abd Rahman


Kenapa Ibu Mengandung Selalu Sakit Tulang Bawah Ari-Ari, Baby Nak Keluar Dah Ke?

“Adoi, sakit pulak tukang bawah ari-ari aku ni. Makin menjadi-jadi!”
Ini adalah situasi yang dialami oleh ibu-ibu yang sedang hamil dimana akan terjadi situasi apabila berasa kesakitan di bahagian tulang bawah ari-ari. Untuk membantu bayi anda melalui pelvik anda semudah yang boleh, badan anda menghasilkan hormon yang dipanggil relaksin yang dapat melembutkan ligamen. Akibatnya, sendi-sendi ini lebih banyak bergerak semasa dan sejurus selepas anda melahirkan, menyebabkan radang dan kesakitan yang dikenali sebagai disfungsi simfisis pubis atau SPD (symphysis pubis dysfunction).

KENAPA IBU MENGANDUNG SAKIT TULANG BAWAH ARI-ARI?

“Doktor, saya selalu sakit kat tulang bawah ari-ari. Nak gerak pun sakit. Baby nak keluar dah ke doktor?”

Ini antara soalan yang kerap di tanya oleh ibu mengandung yang datang ke klinik. Jika anda kerap sakit di bahagian tulang di bawah ari-ari kemungkinan anda mengalami “Symphysis Pubis Dysfunction” atau SPD. Pemeriksaan lanjut perlu dilakukan oleh doktor terlebih dahulu.

Apa itu SPD?

SPD ialah keadaan di mana pesakit mengalami masalah sakit di bahagian tulang pinggul ( pelvic) samada di bahagian depan atau belakang pinggul. Ia kerap dialami oleh ibu mengandung!
Kenapa ia kerap di alami oleh ibu mengandung?

Mengikut statistik ia dialami oleh 1 daripada 5 orang ibu mengandung. Maksudnya masalah ini berlaku kepada ramai orang. Ibu-ibu tidak perlu risau kerana ianya tidak membahayakan bayi. Akan tetapi ianya boleh menyebabkan kesakitan yang amat sangat kepada si ibu. Kadangkala nak gerakkan kaki sikit dah terasa sakitnya.
Ketika mengandung hormon “relaxin” dihasilkan oleh badan kita untuk melonggarkan urat/ligamen dan mengurangkan regangan otot di bahagaian peha, perut dan pelvic sebagai persediaan untuk rahim membesar dan juga untuk proses bayi kelahiran kelak.
Akan tetapi hormon relaxin ini juga boleh bertindak di bahagian sendi tulang pinggul atau pelvic kita dan menyebabkan ianya longgar. Keadaan ini boleh menyebabkan kesakitan pada bahagian pinggul si ibu terutama ketika berjalan atau bergerak. Ianya juga dipengaruhi oleh faktor kedudukan bayi dalam kandungan.
Apa yang perlu di lakukan oleh si ibu untuk elak dari sakit bertambah teruk?

Biasanya doktor akan nasihatkan untuk banyakkan berehat, elakkan dari mengangkat barang berat, jangan duduk bersilang kaki, jangan bersimpuh di atas lantai, dan jangan berdiri atau duduk untuk tempoh yang lama.
Boleh sembuh ke tidak penyakit ni doktor?

Malangnya penyakit ini tidak boleh sembuh sepenuhnya sehinggalah si ibu bersalin. Malah ianya berkemungkinan bertambah serius jika kandungan menghampiri tarikh “due date”. Akan tetapi doktor akan memberikan ubat penahan sakit dan juga rawatan physiotherapy kepada si ibu untuk bantu kurangkan kesakitan yang dialami.
Hanya ibu yang pernah mengalaminya sahaja tahu bagaimana sakitnya SPD ini. Sakitnya tak dapat digambarkan dengan kata-kata. Besarkan pengorbonan seorang ibu? Semoga bermanfaat.
Sumber: Dr. Siti Khadijah Zainal Abidin Klinik Perubatan Alissa


‘Kenapa Isteri Suka Cakap Kasar Dengan Suami?’- Ini Jawapan Ustaz Azhar Idrus

Sedangkan lidah pun tergigit, ini pula suami isteri. Itu merupakan antara perumpamaan yang menunjukkan keadaan ‘panas sejuk’ perhubungan suami isteri. Dalam pada itu, mesti terdapat rasa tidak puas hati yang terpendam untuk menunggu masa meluahkan atau gaduh-gaduh manja yang boleh menambahkan lagi perasaan kasih sayang. Tetapi para suami perlu mengetahui ini sebelum mereka berkahwin, bahawa wanita merupakan spesis yang sangat membahaya.
Baca juga: ‘Bukan Kubur Ye’, Ini Panduan Tanam Sayur Dalam Beg Tanah Dengan Lebih Mudah & Jimat

WANITA ADALAH SPESIS YANG MEMBAHAYA

Kenapa selalu seorang isteri suka cakap kasar dengan suami tetapi dengan kawan-kawan dia cakap baik-baik sahaja? Itu lah ujian bagi kita (suami). Dekat Nabi nak wafat pun Nabi cerita tentang fitnah wanita. Pada haji akhir Nabi buat pun, Nabi berkhutbah tentang fitnah wanita.

Sebab itu kita (suami) kena faham, nak kahwin kena faham. Perempuan ini satu spesis yang sangat membahaya. Faham, biar kita (suami) faham dahulu. Dia ini akan bantah habis semua perkataan kita, dia akan marah kita sampai masa dia maki kita, dia minta duit kat kita lepas itu dia maki pula kita. Itu lah perempuan. Jadi kamu nak nikah, kalau nak kena sabar lah.

Biar dia lari jangan kamu yang ceraikan dia. Biar dia kutuk kamu, jangan kamu kutuk dia. Biar dia maki kamu, jangan kamu maki dia. Pasal kita ini pemimpin.
Orang perempuan begitu, kita kena faham betul dia buat itu dosa, betul dia buat itu salah tapi mereka akal tak ada. Faham. Akal kurang, agama kurang sebab itu dia banyak mengamuk.
Jangan main-main dengan orang perempuan, nampak lembut tapi kalau dia mengamuk tok imam tidur masjid terus.

Kita kena faham, kalau nak kahwin kita berkahwin dengan benda yang sangat membahaya. Sebab itu bila dia marah, dia maki hamun, dia bebel, dia mengamuk, dia kasar. Itu semua tidak pelik. Malah, kita kena terima walaupun nasihat itu penting tapi kita kena hadap.
Nabi kata, sesungguhnya orang perempuan itu datangnya daripada tulang yang bengkok. Kalau dia maki kita, tak pelik. Kena banyak bersabar, jangan kita melawan dia. Bukan takut tapi naya kat dia kerana dapat dosa kat dia. Jadi kalau dinasihat tetapi ada sahaja jawapan biarkan dia sendiri agar dia tidak bertambah dosa dan bertambah sejuk.
VIDEO PENUH

 @wanwer111
Assalamualaikum..slmt mlm jumaat..#ustazazharidrus #ceramahislam #Alhamdulillah #mencariilmu #foryou #tiktokmalaysia #tiktokindonesia
 ♬ original sound – Wan Wan7832 – Wan Wan7832

Sumber: Tiktok Wanwer111


Kenapa Jerawat Selalu Naik Di Wajah Anda? Ini 6 Maksudnya!

Aduh! Jerawat naik lagi? Wanita memang tidak akan terlepas dari mengalami dilema apabila jerawat tumbuh kan? Tetapi, untuk pengetahuan anda, apabila jerawat tumbuh, ini bermaksud ada sesuatu yang tidak kena dengan badan anda. Jerawat yang tumbuh di kawasan yang berbeza di muka ternyata mempunyai maksud mengenai tahap kesihatan badan kita. Kadang-kadang kita pun fikir kenapa jerawat selalu naik di tempat yang sama kan? Nak tahu apakah maksudnya, jangan stress, jom kita baca!
giphy.com

KENAPA JERAWAT SELALU NAIK DI SINI?
1. Jerawat di dagu atau leher
www.youtube.com
Kalau jerawat banyak naik di kawasan sekitar dahu dan leher, ini sangat berkait rapat dengan kitaran haid anda. Hormon seperti testosterone akan menjadikan gelandir banyak mengeluarkan minyak dan menyebabkan liang pori tersumbat. Bila liang pori tersumbat, ini yang menyebabkan kulit anda berjerawat.

Cara untuk mengatasi : Seminggu sebelum tiba masanya anda datang bulan, jika anda menggunakan pencuci muka atau krim ‘anti-acne’ atau mempunyai kandungan seperti benzoyl peroxide, bagus untuk anda menggunakannya secara kerap pada waktu ini. Sapukan krim jerawat di atas kawasan muka iaitu dagu dan leher sebagai langkah berjaga-jaga sebelum naik jerawat.

2. Jerawat di dahi atau hidung
http://naturalremedyideas.com/
Jerawat tumbuh di kawasan hidung dan dahi bermaksud anda sedang mengalami stres. Menurut kajian, jerawat di kawasan ‘T-Zone’ ini memang disebabkan oleh tekanan seperti tekanan bekerja atau belajar. Ini kerana hormon adrenaline meningkatkan pengeluaran minyak di dalam kulit dan menyebabkan ‘breakout’.
Cara mengatasi : Kurangkan makanan yang berminyak dan produk tenusu. Selain itu, kawal corak pemakanan dan elak makan yang anda alergik supaya keadaan tidak akan menjadi lebih teruk.
3. Jerawat di kawasan anak rambut
http://www.treatcurefast.com/
Ini bermakna anda ada masalah dengan produk rambut. Kalau lelaki, mesti selalu gunakan minyak rambut atau ‘pomade’ kan? Jerawat akan berlaku jika produk tersebut terkena dahi dan anda tidak mencucinya dengan bersih.
Cara mengatasi: Pastikan ketika menggunakan minyak rambut, jangan sampai tersentuh bahagian hujung rambut iaitu ke arah dahi. Selain itu, basuh kepala dengan bersih da gosok juga bahagian anak rambut untuk mengelakkan sisa-sisa minyak rambut dari terus ada.
4. Jerawat di pipi
http://www.seventeen.com/
Tangan kotor atau telefon bimbit yang kotor juga adalah penyebab kepada jerawat di bahagian pipi. Biasalah, kadang-kadang kita sentuh muka pun tak sedar tangan bersih atau tak. Sebab itu jugalah muka selalu naik jerawta di kawasan pipi. Selain itu, jerawat di kawasan pipi ini juga adalah kerana suhu badan panas dan sarung bantak tidur yang kotor.
Cara mengatasi: Elakkan menyentuh muka dengan terlalu kerap dan pastikan tangan bersih dahulu. Selain itu, makan makanan yang boleh menyejukkan badan dan basuh sarung bantal selalu ya!
5. Jerawat di kawasan bibir
http://www.carecalm.com/
Ini berkait rapat dengan diet anda. Jika anda terlalu banyak makan makanan yang berasid seperti lemon atau makanan berasaskan cuka, maka anda mudah untuk dapat jerawat di kawasan bibir. Selain itu, jerawat di bahagian bibir untuk juga adalah disebabkan oleh masalah penghadaman.
Cara mengatasi: Setiap kali selesai makan, lebih bagus untuk gunakan ‘facial wipes’ atau ‘antibacterial wipes’ untuk lap mulut. Ini dapat membantu anda untuk mengelakkan dari selalu dapat jerawat di kawasan bibir. Sakit tau!
6. Jerawat di dada atau belakang badan
http://www.pamper.my/
Jika jerawat selalu tumbuh di bahagian dada dan belakang badan, ini bermakna ada masalah dengan pakaian dalam atau ‘bra’. Jika anda selalu pergi bersukan dan memakai ‘sport bra’ yang dari kain cotton, lebih mudah jerawat tumbuh dengan banyak. Selain itu, pemakanan yang tidak seimbang pun boleh menyebabkan badan anda akan mudah ditumbuhi jerawat.
Cara mengatasi: Jika selalu bersenam, lebih baik untuk anda pakai pakaian yang diperbuat dari polyster atau microfibre. Selain itu, kawal pemakanan dengan mengamalkan makan oat juga dapat membantu anda mengurangkan risiko jerawat di bahagian ini.
Semoga bermanfaat!
giphy.com


Kenapa Kartun ‘Fast Paced’ Macam Cocomelon Tak Sesuai Untuk Anak? Rupanya Boleh Ketagih!

Sudah menjadi kebiasaan kanak-kanak zaman sekarang diberikan tontonan kartun dengan menggunakan tablet atau telefon pintar. Ada rancangan kanak-kanak yang memberikan input positif kepada anak-anak namun ada juga yang menyelitkan unsur pronografi dalam rancangan tersebut tanpa kita sedar. Namun, mungkin ramai dalam kalangan ibu bapa yang tidak tahu bahawa ada jenis kartun yang dilabel ‘slow paced’ dan ‘fast paced’.
Buat anda yang sering berikan tontonan kartun ‘fast paced’ seperti Cocomelon yang menjadi kegilaan kanak-kanak, ini mungkin masanya untuk anda ubah kerana boleh menganggu perkembangan mereka!

Baca juga: 8 Channel Youtube Yang Bagus Untuk Tontonan Anak, Mak Ayah Pun Suka!
KENAPA KARTUN FAST PACED MACAM COCOMELON TAK SESUAI UNTUK ANAK ?

-Gambar dia cepat je bertukar, video pendek-pendek. Tak sempat nak tengok betul-betul, terus gambarnya bertukar.

-Lagunya juga laju dan muziknya terlalu catchy.
– Fast pace animation buat anak ketagih ! Sebab itu, ia bahaya. Tak cukup satu video saja.
-Ada sesetengah anak yg dah biasa dengan kartun pace laju, dan kartun yg pendedahan visual dan auditori secara berlebihan, memang ambil masa nak adapt dengan slower pace punya animasi.
– Kartun yang slow sikit jalan cerita ( sedangkan ianya keperluan sebab nak ajar anak nilai / adab ) ,anak tak berapa minat .
– Sebenarnya, slower pace animation lebih selamat dan kurang risiko menjejaskan anak punya fokus/ daya tumpuan.
– Slower pace animation akan bantu anak untuk belajar dengan lebih baik. Kerana ilmu adalah proses.
Jadi, belum terlambat nak kenalkan dan betulkan. Memang ambil masa. Tapi jangan menyerah dengan tangisan dan tantrum anak. Demi anak-anak berkembang dengan baik secara fitrah, Be firm dengan konten terbaik . Biar dia tentukan dan pilih animasi fast pace dan ganas. Itu bahaya yang perlu dielakkan!

JANGAN BIAR ANAK SUKA KARTUN YANG KETAGIH
Yang baru nak mulakan screen time untuk anak ( umur 2 tahun ke atas ), perkenalkan dari awal slower pace animation. Jangan biar anak dah tersuka dengan kartun yang buat anak ketagih. Saya suggest kartun Little Ammar dalam Durioo sebagai pengganti Cocomelon !

– Slow pace
– Warna dan bunyi yang sesuai untuk anak-anak
– Lagu diselangi dengan lafaz zikir seperti Alhamdulillah, Subhanallah, Allahuakbar
– Menekankan adab dan akhlak dalam Islam
– Lagunya mudah ingat dan sesuai untuk ajar anak bercakap

Untuk lebih banyak konten kartun yang mesra perkembangan kanak-kanak dan penuh nilai murni, saya suggest platform Durioo, dari pengasas Omar dan Hana. Mereka ada konsultan syariah dan perkembangan kanak-kanak yang pantau konten mereka.

Bukan itu sahaja, ada juga kajian yang dilakukan di luar negara menerusi website Grow by WebMd, menyatakan bahawa kanak-kanak yang menonton ‘fast-paced cartoons’ lebih mudah untuk kehilangan memori berbanding kanak-kanak yang menonton kartun ‘slow paced’. Ini menjadikan anak-anak yang menonton kartun slow paced lebih mudah memberi tumpuan kepada skil yang lain seperti melukis.
Sumber: Twitter @wannursyakira, WebMd


Pulihkan Bayi Songsang Guna Cahaya Lampu Suluh Adalah Mengarut, Ini Jawapan Pakar

“Risaunya, bila scan tadi doktor cakap bayi macam songsang. Apa yang aku kena buat eh..”
Mungkij ada dalam kalangan sesetengah ibu yang akan berasa sedikit ‘ngeri’ untuk menghadapi proses bersalin apabila mengetahui bahawa kandungan songsang. Antara punca yang menyebabkan kandungan songsang adalah pernah hamil kandungan songsang sebelum ini, hamil kembar atau ketidaknormalan pada rahim.

Timbul juga isu mengatakan penggunaan cahaya lampu suluh dikatakan dapat ‘menarik’ kandungan supaya dapat kembali ke posisi yang asal. Betul atau tidak? Ini adalah jawapan dari pakar.
ECV BANTU PUSINGKAN BAYI SONGSANG?

PROSEDUR BIDAN ZAMAN DAHULU PUSING KANDUNGAN
Penting untuk anda pastikan bahawa proses ini dilakukan oleh pakar untuk menjaminkan keselamatan ibu dan kandungan.

PETUA UNTUK BAYI SONGSANG
Antara petua bayi songsang yang boleh dilakukan adalah:
1. BERENANG
Menurut laman web turningbaby.com, berenang dipercayai antara senaman yang paling bagus untuk membuat otot perut lebih santai dan memberi ruang kepada bayi untuk berpusing. Ia juga mudah dilakukan kerana kita berasa ‘ringan’ dalam air walaupun perut semakin membesar. Selain berenang, bergerak aktif dan melakukan senaman lantai boleh membantu meningkatkan kesihatan bayi dan anda.
Tetapi, sesetengah pakar tidak menggalakan senaman mencangkung (squat) jika bayi anda songsang kerana ia akan menyebabkan bayi lebih selesa dan cepat menurun ke pangkal serviks dalam keadaan tersebut.

Posisi senaman lantai yang sesuai untuk bayi songsang. / Foto Kredit: fusionwellness.com

Senaman merangkak atau ‘cat pose’ ini juga sesuai untuk memusingkan bayi. / Foto Kredit: fusionwellness.com

2. ‘BREECH TILT’
Posisi ini antara posisi yang selalu diamalkan oleh wanita di luar negara. Caranya, berbaring di atas lantai sambil menaikkan kaki anda di atas sofa. Sasarkan kedudukan 45 darjah.
Jika perlu, tambahkan beberapa biji bantal untuk menyokong belakang anda. Kekalkan posisi ini selama 5 minit atau pada bila-bila masa anda rasa kurang selesa.

Foto Kredit: spinningbabies.com

3. POSISI SUJUD
Posisi bersujud ini serupa dengan gerakan ‘knee-chest position’ yang diamalkan oleh ramai wanita seluruh dunia. Lakukan posisi bersujud seperti dalam solat 2 kali setiap pagi dan petang dalam tempoh sekitar 10 minit. Bagi yang Muslim, anda boleh mengoptimakan kedudukan ini untuk melakukan solat hajat dan banyakkan berdoa agar dapat bersalin dengan mudah.

Foto Kredit: wikihow.com

4. BERJALAN
Berjalan juga adalah salah satu gerakan yang paling mudah untuk membantu memusingkan bayi songsang. Cuba berjalan selama 30 minit setiap hari sepanjang kehamilan. The Health Sitemenerangkan bahawa ketika anda berjalan, daya graviti akan menarik bahagian kepala bayi (yang paling berat) agar menurun ke posisi normal.

Foto Kredit: reference.com

5. BERDOA
Selain daripada gerakan di atas, anda juga digalakkan untuk bertenang dan memperbanyakkan doa. Ini kerana, hati yang tidak tenteram dan stres dapat mengganggu proses bersalin anda. Selain membaca surah Al-Insyirah, ini antara doa yang boleh diamalkan oleh anda dan suami:

Sumber : Dr.Izzat


Jangan Buang Dulu, Ini 5 Idea ‘Selamatkan’ Kek Yang Bantat & Tak Naik

Bukan semua orang pandai buat kek. Bagi first timer terutamanya, kebarangkalian nak dapatkan kek gebu macam di kedai tu mungkin susah sikit walaupun kita dah ikut resepi sebiji-sebiji. Selalulah kita dengar orang komplen kek yang dia buat tak jadi, bantat, tak naik, keras, mendap dan sewaktu dengannya.
Secara teknikalnya ada macam-macam punca kek tu bermasalah. Tapi dalam artikel kali ni kita bukan nak cerita tentang punca kek tak jadi, tapi kita punya fokus lebih kepada ‘misi menyelamat’. Yelah, nak mengubat hati yang duka lara dek mengenangkan kek yang tak jadi tu. Mana tak frust bila dah labur duit beli bahan-bahan semua jenis kualiti, kononnya nak dapatkan hasil yang terbaik. Lepas tu tunggu kek masak dengan penuh harapan sambil terbau aroma sedap… Tengok dalam oven elok je naik tadi. Tapi tiba-tiba dah angkat keluar, boleh pulak dia mendap balik!

Jangan risau, anda hanya perlukan sedikit kreativiti dan beberapa bahan mudah supaya kek yang bantat tadi kita boleh olahkan semula menjadi beberapa jenis dessert menarik.
5 Cara Kreatif ‘Selamatkan’ Kek Yang Bantat & Tak Naik
1. Bubuh Topping Ala Brownies
Mungkin ada kek yang kita buat tak jadi tu rasanya masih sedap, cuma ada bahagian yang tak berapa jadi, permukaannya tak rata dan sebagainya.

Anda boleh alter kek tu dengan menambahkan topping coklat ganache, sos karamel, cream cheese, peanut butter, whipping cream, taburan keju parut atau kekacang ala brownies. Sebabnya brownies ni pun sebenarnya macam kek yang tak naik juga, kan? Kalau rasa ada bahagian tak rata atau kurang comel, bolehlah potong ikut bentuk yang kita nak. Mesti nampak lebih menyelerakan!

Foto Kredit: alaskafromscratch.com
2. Kepalkan Jadi Cake Pop / Bebola Coklat
Kalau rupa kek kita yang bantat tu memang tak boleh nak diselamatkan lagi, ada juga cara lain yang lagi senang iaitu dengan mengolahnya menjadi cake pop atau bebola coklat.
Tahu tak cake pop ni apa? Lebih kurang macam lolipop, tapi isi dia kek dan luarnya bersalut coklat. Nak lagi menarik, bolehlah tambahkan stick macam lolipop tu supaya lagi cantik dan senang nak makan. Kalau tak ada, buat jadi bebola pun ok sangat dah.
Caranya, potongkan kek yang tak jadi tu kecil-kecil dan lepastu hancurkan. Lepas tu kepalkan dengan tangan menjadi bentuk bebola. Kemudian, celupkan atau curahkan coklat yang dah dicairkan ke atasnya. Akhir sekali, sejukkan dalam peti sejuk dan tunggu coklat dan kek tu keras. Siap! Budak-budak mesti suka.
Foto Kredit: myrecipes.com
3. Lapiskan Dengan Aiskrim Ala Parfait
Parfait ni sejenis dessert sejuk yang selalunya dihidangkan dalam gelas atau bekas kaca. Kalau nak ikutkan, parfait ni asalnya menggunakan bahan asas seperti aiskrim, meringue, dan buah-buahan segar. Tapi kini ia telah banyak diubahsuai dan menggunakan pelbagai bahan lain.
Caranya senang sangat, anda boleh masukkan kek yang dipotong kecil ke dalam bekas atau gelas, kemudian lapiskan dengan aiskrim vanila. Boleh ulang lapisan ni 2,3 kali kemudian taburkan dengan buah-buahan segar. Kalau malas, nak buat 1 layer saja pun dah cukup sedap tau. Kalau kita buat kek buah, boleh juga gabungkan dengan yogurt.
Foto Kredit: lovin.ie dan easypeazymeals.com
4. Guna Sebagai Base Puding Trifle
Yang ini pun lebih kurang macam buat parfait, tapi lain sikit. Dengan kek bantat tadi, kita boleh buat puding trifle, iaitu sejenis puding yang asasnya ada 3 tingkat – kek, kastad, dan jelly buah-buahan.
Untuk buat puding ni, biasanya lapisan paling bawah ni orang akan gunakan kek span atau kek gulung. Tapi memandangkan kita dah ada kek tadi, kita cuma perlu tambah lapisan kastad dan jelly di atasnya.
Nampak macam susah, tapi sebenarnya simple saja. Untuk buat adunan kastad, anda perlukan masakkan susu cair, sedikit gula, dan sedikit air di atas api. Lepas tu, bancuhkan dengan tepung kastad hingga melarut. Bila kastad dah agak mengeras, boleh susun apa-apa jenis buah-buahan. Kemudian, buat lapisan ketiga iaitu jelly. Guna jelly segera yang jenis serbuk tu mudah. Cuma masakkan jelly dengan membancuhnya bersama sukatan air mengikut arahan pada kotak dan siramkan ke atas lapisan kastad.
Biarkan sejuk seketika dan masukkan dalam peti sejuk. Walaupun kek tadi kurang menjadi, tapi lepas dikombinasikan bersama kastad dan jelly – memang ummpphh!
Foto Kredit: ipopam.com via Instagram
5. Potong Kecil & Bakar Semula Jadi Biskut
Satu lagi cara yang menarik anda boleh buat dengan kek yang tak naik tadi ialah transform menjadi biskut atau biscotti.
Senang sangat dan confirm tak membazir, caranya pun mudah. Mula-mula potong kecil atau nipis ikut citarasa anda. Kalau rasa perlu boleh tambah coklat atau taburkan chocolate rice dan sebagainya. Kemudian bakar lebih kurang dalam 20 minit pada suhu 140 darjah atau ikut oven masing-masing. Bila ada bau macam dah garing boleh tutupkan apinya.
Hasilnya tak mengecewakan, rangup dan sedap makan kudap-kudap.
Foto Kredit: eatingwell.com
Kek Tak Membazir, Lain Kali Boleh Cuba Lagi
Tak sangka, macam-macam idea boleh kita olah untuk elakkan pembaziran kan?
Bagi yang takut-takut nak baking tu, jangan putus asa. Lain kali boleh cuba lagi! Insha Allah kalau rajin praktis, kek akan menjadi juga satu hari nanti.


Ingatkan Bau Sampah Rupanya Bau Kentut Sendiri! Mesti Sebab Makan 15 Makanan Ini…

Kentut merupakan satu proses biologi yang normal dan membantu individu membuang gas dari perut ketika proses penghadaman. Bukan itu sahaja, kentut juga mempunyai variasi yang pelbagai kerana ada yang tidak berbunyi, berbunyi kuat, tidak berbau dan kentut berbau busuk.
Namun, bila ada satu momen terkentut di kawasan umum, berbau pula seperti telur tembelang dan masih difikirkan apakah puncanya? Ada makan makanan yang pelik-pelik ke? Malu!

Jadi, untuk elakkan insiden yang memalukan seperti ini berulang lagi dalam kamus hidup anda, apa kata anda perhatikan 15 jenis makanan ini yang berkemungkinan tinggi menjadi penyebab kentut anda berbau seperti sampah!
Baca juga: AWAS! Ini 7 Tanda Anda Mengalami Sakit Buah Pinggang Yang Tidak Disangka-Sangka

PATUTLAH KENTUT BERBAU BUSUK, RUPANYA SEBAB 15 JENIS MAKANAN INI..

Hakikatnya, kentut adalah sesuatu yang normal. Pun begitu, gas yang keluar dari lubang dubur anda ini mungkin berbau busuk akibat beberapa perkara seperti pengambilan sesuatu makanan atau ubatan.
Selain itu, ia juga mungkin disebabkan oleh jangkitan atau masalah pada sistem penghadaman anda. Secara spesifiknya gas yang dikeluarkan oleh kentutu merupakan gabungan :
-Nitrogen
-Oksigen
-Hidrogen
-Carbon dioksida
-Methane
1.Brokoli
Mungkin kita kenali brokoli sebagai sejenis sayur yang bagus untuk otak namun ia juga tinggi kandungan sulfur yang boleh menyebabkan kentut berbau busuk.
2.Kekacang
Menurut kajian, kekacang seperti kacang peas merupakan sumber fiber yang tinggi dan tidak dapat diproses dengan baik oleh kandungan gula dalam badan anda.
3.Kubis bunga
Seperti brokoli, kubis bunga juga merupakan antara sayur yang mempunyai kandungan sulfur yang tinggi. Katanya, bau sulfur ini juga adalah busuk seperti telur tembelang!
4.Makanan berasaskan tenusu
Susu, aiskrim, keju dan yogurt menjadi kegemaran ramai namum produk tenusu inilah yang menyebabkan kentut anda berbau busuk. Menurut kajian 68% populasi dunia kurang kandungan enzim yang boleh ‘berlawan’ dengan laktosa yang secara semula jadi dijumpai dalam produk tenusu. Sebab itulah kentut cepat berbau busuk!
5.Daging lembu
Daging lembu pun jadi punca? Hal ini kerana makanan tinggi protein seperti daging merah ini dipecahkan menjadi amino asid dan masuk ke dalam aliran darah. Jadi kalau terlebih kandungan protein yang masuk ke dalam usus boleh menyebabkan gas yang banyak dan kentut busuk.
6.Bawang
Bawang mungkin menjadi penambah rasa yang enak dalam makanan, namun ia juga punca kepada bau badan dan bau kentut yang busuk! Ia mempunyai kandungan fructans yang boleh menyebabkan gas dan kembung perut.
7.Telur
Mungkin ada yang tahu dan ada yang tidak, namun telur yang padat dengan kandungan protein dan sulfur menjadi punca kentut anda berbau busuk. Hal ini kerana protein dan sulfur mengambil masa yang lebih lama untuk diproses dalam sistem pencernaan.

8.Petai
Tidak perlu diperkenalkan lagi kerana, sebelum makan pun kita sudah boleh tahu baunya yang memang kuat. Tambah pula kalau dimakan bukan?
9.Ubi keledek
Ubi keledek mengandung beberapa jenis gula oligosakarida seperti stakiosa, rafinosa, dan verbaskosa. Beberapa jenis oligosakarida tersebut tidak dapat dicerna oleh sistem percernaan kita kerana tidak adanya enzim galaktosidase.
10. Lobak putih
Rupa-rupanya lobak putih menjadi punca kenapa anda selalu kentut! Bukan sekadar kentut biasa, ia juga mungkin berbau busuk. Walaupun tinggi dengan kandungan fiber, malah lobak putih juga tinggi dengan kandungan sulfur yang boleh membuatkan kentut anda berbau.
11.Makanan diproses
Ini bukan sahaja menyebabkan usus anda tidak sihat malah menjadi faktor kenapa perut selalu bergas dan kentut berbau.
12.Bjirin
Bijirin penuh seperti roti wholemeal dan oat juga merupakan faktor kenapa kentut anda berbau busuk. Walaupun tinggi dengan kandungan serat yang bagus untuk jantung, secara perlahan membiasakan perut dengan bijirin dan minum air dengan banyak kalau tak mahu kentut selalu busuk.

13.Ubat seperti antibiotik
Kalau anda sedang tidak sihat dan mengambil ubatan seperti antibiotik, ini mungkin punca kentut anda berbau. Cuba perhatikan bila anda sudah berhenti pengambilan antibiotik, mungkin akan hilang.
14.Asparagus
Rasa memang sedap dan sedikit mahal namun, asparagus berada di dalam kumpulan sama seperti brokoli dan kubis. Tinggi dalam kandungan sulfur menyebabkan kentut anda busuk selepas makan asparagus.
15.Buah seperti epal, pisang dan peach
Mungkin ramai yang terkejut namun ini juga adalah puncanya! Bukan sahaja boleh membuatkan perut menjadi bergas jika dimakan terlampau banyak namun ada sesetengah orang juga, kentutnya akan berbau busuk.
*Jadi, selepas ini berhati-hati sebelum nak kentut. Pastikan bukan di kawasan orang ramai ya, risau pula kalau ada yang mengamuk kerana terpaksa hidu bau yang tidak diundang…murung terus!
Sumber: MensHealth


Kenapa Kerap Kentut Bila Makan Kacang Kuda? Ini Fakta Menarik Anda Kena Tahu!

Memang sedap mengunyah kacang kuda di ruang tamu sambil santai tengok drama dekat televisyen. Nak tahu tak? Kacang kuda adalah sejenis kekacang yang bulat saiznya dan biasa kita lihat warnanya krim-krim kuning macam tu.
Tapi mesti ada yang dah tahukan selain memberikan pelbagai nutrisi dan khasiat pada tubuh badan, banyak sangat makan kacang kuda boleh buat badan kerap keluarkan kentut sampai takut nak sentuh lagi.

DAN KENAPA IANYA BERLAKU?
Di sini, Dr. Fatimah Salim seorang ahli kimia telah berkongsikan jawapan mengenai persoalan ini. Beliau juga sering kongsikan berkenaan bahan kimia yang wujud dalam kehidupan seharian kita seperti bahan makanan, perkakas di dapur dan sebagainya.

Baca juga: Tips Didik Anak Tidur Berasingan, Elak Undang Isu Jenayah Di Kemudian Hari!

KENAPA KERAP KENTUT BILA MAKAN KACANG KUDA?

Merujuk kepada ss ahli MaMa di bawah yang bertanya kenapakah memakan kacang kuda biasanya akan kentut banyak.
Tumbuhan kekacang (legumes) seperti kacang kuda ini mengandungi karbohidrat kompleks jenis oligosakarida yang tidak boleh dicerna oleh tubuh manusia kerana kekurangan atau ketiadaan enzim alfa-galactoside.
Dan keberadaan enzim ini adalah bergantung kepada genetik dan peningkatan usia. Maka, usahlah hairan jika dulu kita makan kacang ini kurang kentut dan kini kerap pula kentutnya.
Disebabkan ketiadaan enzim khusus ini, maka tugas pencernaan ini akan diambil alih oleh bakteria yang ada dalam usus besar kita melalui fermentasi.
Semasa proses fermentasi, bakteria akan menghasilkan bahan kimia berbentuk gas seperti gas hidrogen dan metana. Gas ini kemudiannya akan dikeluarkan dari sistem usus besar sebagai kentut.
Selain daripada terhasilnya gas, fermentasi oligosakarida ini juga menghasilkan asid lemak rantaian pendek (short-chain fatty acids -SCFA) yang baik untuk kesihatan usus.
Menariknya, sesetengah individu tidak akan kentut disebabkan memiliki kepelbagaian jenis bakteria dalam usus yang boleh saling ‘meneutralkan’ gas yang dihasilkan.
KENAPAKAH KENTUT BERBUNYI?
Kentut berbunyi disebabkan oleh getaran otot dubur semasa gas-gas ini dikeluarkan. Bunyi kentut yang kuat adalah disebabkan oleh isipadu gas yang besar sekaligus menerjah keluar.
KENAPAKAH KENTUT BERBAU BUSUK?
Bau dan jumlah kentut adalah berbeza untuk setiap individu bergantung kepada jenis makanan yang diambil dan tahap kesihatan. Makanan yang boleh menyebabkan kentut berbau adalah makanan yang tinggi kandungan sulfur yang menghasilkan gas hydrogen sulfide (bau tembelang). Contohnya:

Telur

Kubis

Cheese

Bebawang

Durian

Bau kentut yang busuk juga disebabkan oleh najis yang terkumpul dalam rektum.
TIPS MEMUDAHKAN PENGHADAMAN KARBOHIDRAT KOMPLEKS:
1. RENDAM MAKANAN JENIS KEKACANG

Rendam secukupnya makanan jenis kekacang ini terlebih dahulu untuk memudahkan proses memasak dan penguraian karbohidrat. Ini akan mengurangkan aktiviti fermentasi oleh bakteria.
2. KUNYAH MAKANAN JENIS KEKACANG LAMA-LAMA

Kunyah makanan jenis ini lama-lama untuk mengecilkan saiz makanan. Air liur mungkin mengandungi enzim alpha-galactoside yang boleh membantu dalam proses penguraian bahan kimia karbohidrat ini dan mengurangkan fermentasi oleh bakteria dalam usus besar.
3. KURANGKAN AMBIL MAKANAN TERPROSES & GULA TERSEDIA

Kurangkan pengambilan makanan terproses dan gula tersedia (gula putih, sirap tinggi fruktosa). Ini boleh mengurangkan populasi bakteria baik dalam usus.
4. TAMBAHKAN MAKANAN DIFERMENTASI YANG MENGANDUNGI MIKRO BAIK

Boleh tambahkan makanan difermentasi yang mengandungi mikrob baik (sumber probiotik) seperti yogurt, tempoyak, cencaluk, tapai…untuk mempelbagaikan flora bakteria dalam usus. Perlu diketahui bahawa probiotik ini biasanya akan mati dengan suhu memasak. Maka, eloklah diambil mentah.
5. AMALKAN SENAMAN YANG BERSESUAIAN

Amalkan senaman yang bersesuaian untuk mengaktifkan sel-sel badan termasuklah dalam sistem penghadaman. Bakteria yang baik sukakan badan yang sihat untuk ditumpang (win win situation).
Nota: Sesungguhnya kentut adalah aktiviti yang sihat, namun kentutlah dengan berhemah.
Sumber: Facebook Fatimah Salim via Makmal Makanan (MaMa)


Kenapa Kerap Rasa Berdebar-Debar? Rupanya Anda Alami Stres Kronik!

Mungkin pernah terjadi kepada anda apabila secara tiba-tiba dada terasa berdebar-debar bukan? Sudah pasti ramai dalam kalangan kita yang risau mungkin ini petanda sakit jantung atau masalah kesihatan yang lain. Bagi anda yang selalu mengalami situasi ini, ini mungkin punca kenapa anda selalu rasa berdebar-debar!
Baca juga: Cara Laporkan Keputusan Ujian Kendiri Covid-19 Di Mysejahtera

KENAPA KERAP RASA BERDEBAR-DEBAR NI?

Ada terbaca dalam group GERD anxiety ramai alami denyutan nadi laju sangat walaupun tak buat apa-apa, denyutan nadi 100 dan ke atas. Kebiasaannya, bila rehat nadi 60-80 denyutan sahaja.

Kenapa jadi tinggi ya? Ramai orang sampai ambil ubat untuk perlahankan denyutan seperti propanolol atau ubat lol lol yang lain.
Saya memang syorkan jumpa doktor dulu apa-apa pun. Check jantung dan buat apa yang patut. Boleh jadi berdebar sebab tak cukup darah merah (anemia), masalah tiroid, dehydration dan sebagainya.. Cuma nak share pasal pengalaman diri..

Denyutan nadi saya dulu-dulu sentiasa dalam lingkaran 85-95 waktu rehat sejak kecil. Masa saya main sukan kuat pun, susah cecah bawah 70 walaupun baru je bangun tidur. Sekarang baru saya faham..
Dari kecil lagi saya memang selalu sangat stres dalaman. Saya ada banyak ciri seperti ada alergi (resdung), selalu emosi dan cepat sentap, tak suka bersosial dan selalu berangan dan banyak berfikir. Bila badan kita stres, jantung akan pam darah lebih laju. Darah perlu banyak untuk bawa oksigen dan nutrien kepada sel..
Lagi stres, lagi perlu banyak bekalan. Sebab tu denyutan nadi jadi lebih laju. Mudah cerita, denyutan laju sokmo walaupun kita sedang cuba untuk rehat. Ini mungkin menunjukkan kita berada dalam situasi STRES KRONIK.
PUNCA ‘KEBAKARAN DALAMAN BADAN’

Biasanya dalaman badan kita ada KERADANGAN Mat Salleh panggil IN FLAMMATION. “Kebakaran dalaman lah”. Puncanya mungkin:
1) Makanan penyebab radang seperti tinggi gula, tinggi bahan kimia pengawet, pewarna, aditif. Pemakanan sebegini rosakkan badan sebabkan keradangan kronik.
2) Makanan menyebabkan reaksi alah atau tak serasi (intoleran)… Makanan angin lah..itu yang sebabkan ruam ekzema naik, perut kita jadi refluks, kembung, kejap cirit..kejap sembelit..atau sembelittt je terus. Kena sedar juga bila badan kita tak sihat, makanan sihat pun mungkin boleh sebabkan kita sakit. Jangan duk follow orang saja makanan sihat ni.. Follow badan kita dan lengkapkan ilmu pemakanan sebagai panduan.
Salah satu tandanyna, jantung jadi laju, berdebar..kadang-kadang sesak nafas lepas makan. Denyutan memang laju sikit lepas makan tapi takde lah macam lepas berlari kan.
3) Tidur tak berkualiti. Bila tidur teruk, badan jadi penat, lenguh, sakit-sakit. Emosi kelaut bila bangun pagi. Bila badan stres, penyakit pun lambat sembuh. Jantung memang jadi berdegup-degup. Sebab tu tak cukup tidur boleh terukkan anxiety dan masalah mental juga.

4) Emosi toksik. Sedar tak sedar, hubungan sosial terutamanya media sosial ni kebiasaannya toksik kepada ramai. Sebab tu kena tahu had badan kita. Jika sokmo kita sentap, darah berderau bila scroll-scroll baca newsfeed, komen kat FB ni… Mungkin molek pantang.. Puasa lah media sosial.
5) Toksik Persekitaran. Ini paling susah nak elak. Tapi kita ikhtiar lah minimakan pendedahan. Sabun, shampoo, ubat gigi, perkakas masak dan dapur, detergen basuh baju.. Kena pilih yang kurang mudarat semampu boleh.
Apa kaitan dengan berdebar-debar? Bahan kimia, logam berat toksik ni mengganggu hormon, saraf dan menyebabkan keradangan dan kerosakan..Mungkin sampai ke bahan genetik sel badan kita. Sebab tu lepas basuh kereta///basuh baju guna chemical pun boleh sakit kepala, bersin-bersin, sesak nafas dan ruam gatal-gatal timbul. Boleh trigger berdebar-debar juga!
Semua ni asas. Ambil suplemen, detoks tu tambahan saja. Badan kita perlukan keseimbangan bukan proses detoks yang mungkin bebankan lagi badan. Kanser, penyakit jantung ni tak datang tanpa sebab. Selalu je kita ambil jalan mudah salahkan genetik, salahkan santau sihir tanpa muhasabah diri.

Berdebar-debar ini cuma salah satu badan kita menghadapi bebanan stres. Ia juga merupakan suatu PETANDA @ AMARAN badan kita tengah terbeban ni. Muka kita mungkin senyum. Tapi sedarlah, jiwa kita berkecamuk. Badan kita takkan boleh rehat…
Selagi kita tak ikhtiar pulihkan kerosakan dan kembalikan keseimbangan badan. Fokus yang asas dulu.
Bila kita kembalikan fitrah badan, insha Allah masalah berdebar akan reda dengan automatik, hasil ikhtiar kita…dengan izin Allah.
Sumber: Hafiz Sulaiman,”Doktor Angin” -Pejuang Kesihatan.


6 Sebab Kenapa Kucing Muntah (Buih Putih, Hijau / Kuning, Darah dll)

“Eh, kenapa kucing muntah ni? Normal ke kalau muntah dia macam ni?”
Kucing adalah antara haiwan yang paling biasa untuk dipelihara dalam rumah.

Mana taknya, sifat si bulus yang manja dan jinak, tambahan bulunya yang gebu-gebas gitu – memang jadi kawan baik kitalah di rumah.
Sebagai penjaga, kita perlu lebih peka dengan simptom-simptom si bulus untuk pastikan mereka sentiasa sihat.

Antara ciri kucing tak sihat ialah kelesuan, cirit birit, tak mahu makan dan muntah-muntah.

Tapi ada juga jenis muntah ni normal dan tidak perlu dirisaukan.
Jom ambil tahu lebih lanjut kenapa kucing muntah dan apa yang perlu kita buat.
6 Sebab Kenapa Kucing Muntah. Adakah Ia Normal?
1. Muntah Bulu (Hairballs)
Antara muntah yang common untuk kucing ialah muntah bola bulu (hairballs).
Muntah bebola bulu ni berpunca dari bulu-bulu yang terkumpul di dalam perut kucing.
Kalau kita perasan, kucing selalu menjilat bulu-bulu berlebihan pada badan mereka – itulah cara
mereka membersihkan diri (grooming).
Lidah mereka mengumpul bulu-bulu tu. Kebiasannnya, bulu tu tak ada masalah pun untuk melalui perut, tapi kadang-kadang ia boleh terkumpul dan membentuk bebola lalu mengakibatkan kucing kita muntah bulu.
Biasanya muntah ini berwarna kekuningan dan berbuih.
Walaupun ia perkara biasa, tapi kalau bulu itu tertinggal di dalam perut atau kucing kita nampak sakit ketika memuntahkannya, ia mungkin menandakan penyakit lain.
Kalau mereka muntah dengan kerap, segera bawa berjumpa doktor okay.
Kredit: https://www.our-happy-cat.com/hairballs.html
2. Muntah Makanan
Kalau kucing kita memuntahkan makanan yang belum tercerna, ia mungkin disebabkan regurgitasi.
Regurgitasi adalah pengeluaran isi perut tidak berapa lama setelah makan – sebelum makanan sempat tercerna.
Ini boleh terjadi jika si bulus makan terlalu cepat atau si bulus mengalami masalah pencernaan.
Jadi, cara untuk selesaikannya adalah dengan memastikan si bulus makan dengan kadar lebih perlahan atau beri makanan dalam kuantiti yang lebih kecil dalam satu-satu masa.

3. Keracunan / Alahan
Seperti manusia biasa, muntah adalah reaksi yang terhasil secara semulajadi untuk melindungi badan, jadi kadang-kadang si bulus muntah jika ia termakan makanan yang tidak elok atau keracunan makanan.
Jika kita baru tukarkan makanan si bulus ke jenama baru tapi dia tetap muntah setiap kali kita bagi dia makan, cubalah tukar kepada makanan lain.
Mungkin makanan itu kurang sesuai atau si bulus alergik dengan bahan-bahan di dalamnya.
Tapi kalau muntah itu kerap, segeralah bawa si bulus berjumpa doktor haiwan untuk dapatkan nasihat.

4. Muntah Hijau / Busuk
Jika si bulus tiba-tiba muntah hijau dan berbau busuk, kebiasaannya ia disebabkan 4 faktor iaitu

jangkitan,
keracunan,
masalah usus atau
penyakit.

Muntah hijau bukan petanda yang baik kerana selalunya ia berpunca dari faktor yang lebih serius berbanding
muntah yang lain, tambahan pula kalau si bulus nampak lemah dan tidak selesa.
Kalau warna muntah kuning pekat kehijauan, boleh jadi tanda masalah buah pinggang atau jangkitan juga.
Oleh itu, penjaga si bulus segeralah berjumpa dengan doktor jika si bulus muntah hijau dan berbau busuk.
Baca juga: 9 Tanda Kucing Sayang Kita, Walaupun Kita Bukan ‘Tuannya’ – Pakar

5. Muntah Cacing
Muntah cacing pula menunjukkan perut dan usus kucing ada banyak cacing.
Kebiasaannya, jika si bulus muntah cacing, perut si bulus kelihatan lebih buncit berbanding kucing-kucing biasa.
Sebenarnya, kita boleh berikan ubat cacing 3 bulan sekali kepada si bulus. Namun seeloknya minta nasihat daripada doktor atau ahli farmasi terlebih dahulu.
Muntah cacing boleh berpunca dari pengambilan makanan yang terbuka dan tercemar. Jadi, berilah makanan yang selamat untuk kucing anda.

6. Muntah Darah
Kenapa kucing muntah darah?
Sejumlah besar faktor boleh membawa kepada kemunculan hematemesis, di mana penyebab utama keadaan ini adalah keracunan arsenik.
Selalunya ini berlaku kepada kucing yang sering menangkap tikus dan hidup di jalanan.
Kadang-kadang orang meracuni tikus dengan racun tikus, dan kucing menangkap mereka dan memakannya segera.
Akibatnya, toksin dan bahan kimia berbahaya memasuki darah haiwan dengan cepat.
Dalam kes ini, tubuh kucing mula melindungi dirinya dan menyebabkan muntah. Kucing juga mungkin akan kelihatan letih dan kurang bermaya.
Jika ini berterusan, sila dapatkan nasihat doktor haiwan.
Baca juga:8 Tanda Kucing Sakit & Demam Yang Kita Kena ‘Alert’. Mungkinkah Ia Akan Meninggalkan Kita?

Bila Perlu Risau?
Bagi sebahagian penjaga kucing, muntah bukanlah satu masalah yang besar, tapi kalau ia disertakan dengan kekerapan yang tinggi serta kelesuan dan keletihan berpanjangan – ini adalah RED ALERT.
Jadi, segeralah bawa si bulus berjumpa dengan doktor haiwan dan minta nasihat mereka ya!


Kenapa Kita Asyik Lapar Bila Hari Hujan & Cuaca Sejuk? Ini 4 Sebabnya!

Jangan segan nak mengaku, ada 2 benda yang kita paling suka buat masa cuaca sejuk atau hari hujan – TIDUR dan MAKAN.
Betul tak?

Di Malaysia sekarang ni cuaca memang agak sejuk berbanding biasa disebabkan musim tengkujuh.
Kalau kita perasan, cuaca sejuk-sejuk macam ni memanglah akan buat perut kita terasa lapar je kan?

Adakah ia sekadar ‘perasaan’ dan ‘imaginasi’ kita semata-mata?

Sebenarnya, memang ada perkaitan dari segi sains tentang kenapa kita asyik lapar ketika cuaca sejuk. Kebanyakan kajian di luar negara juga mendapati pengambilan kalori adalah lebih tinggi ketika musim sejuk berbanding musim-musim yang lain.
Tetapi adakah kita memerlukan lebihan kalori tersebut?
Haa… Mesti ramai nak tahu persoalan yang kedua tu kan?
Jom fahamkan selanjutnya!
4 Sebab Kenapa Kita Asyik Lapar Ketika Cuaca Sejuk
1. Tubuh Merangsang Rasa Lapar
Pada bulan-bulan sejuk, anda mungkin merasa lebih lapar kerana badan perlu membakar lebih banyak tenaga untuk mengekalkan suhu, kata Dr Lawrence menerusi laman web MedicalXpress.
Salah satu cara tubuh akan bertindak balas untuk menjaga keseimbangan homeostasis [keseimbangan] tenaga adalah dengan merangsang rasa lapar.
Jadi inilah antara faktor kenapa kita asyik lapaaarr je masa hujan-hujan tu…
Baca juga: 8 Sebab Kenapa Ada Orang Asyik Rasa Sejuk Padahal Orang Lain Macam Biasa Je
Foto Kredit: helmo.ir
2. Kurang Aktiviti Luar
Musim hujan menjadikan aktiviti luar kita terbatas. Nak bawa anak ke taman permainan pun tak boleh, lebih-lebih lagi dalam tempoh PKP ni.
Apabila kita lebih sering berada di dalam rumah, kita mungkin punyai lebih banyak masa lapang DAN mempunyai akses yang mudah terhadap stok makanan.
Tak percaya cuba kira berapa kali buka peti sejuk hari ni… Kalau dekat pejabat, seganlah kalau orang nampak kita asyik mentekadarahhh je kan?
Jadi apabila terpaksa kekal di rumah, cubalah sibukkan diri juga dengan bersenam, tengok video zumba atau aerobik pun bolehlah… Ajak anak-anak join sekali. Mesti seronok!
http://frompaintowellness.com/
3. Comfort Food
Cuaca sejuk boleh membuat seseorang berasa sejuk dan kurang selesa berbanding biasa.
Dalam keadaan yang kurang selesa, manusia secara automatiknya akan mencari penyelesaian untuk menghangatkan diri; dan salah satunya adalah dengan mengambil makanan yang panas dan sedap iaitu ‘comfort food’ untuk menghilangkan rasa kurang selesa tersebut.
Tipulah kalau kita tak pernah terdetik…”Hmm, kalau dapat makan maggi hujan-hujan ni mesti best!”
Tapi seeloknya cubalah ‘lawan’ nafsu tu dan fikirkan menu comfort food yang lebih sihat contohnya teh hijau atau kopi o’ tanpa gula.
Foto Kredit: thetelegraph.com
4. Iklan TV / Media Sosial
Kebanyakan orang menghabiskan waktu lapang kini dengan menggunakan handphone, terutamanya di media sosial.
Selain iklan-iklan makanan yang tak terkira banyaknya, tengok news feed kawan-kawan yang makan itu ini pun boleh buat kita terliur jee….
Itu belum kira iklan di TV dan Netflix lagi. Tengok pelakon tu makan, kita pun rasa nak makan.
Habislah diet macam ni!
Baca juga: Badan ‘Naik’ Bukan Sebab Bahagia, Tapi Sebenarnya Stres. Ini 6 Buktinya

Adakah Kita Perlu Lebih Kalori Ketika Cuaca Sejuk & Musim Hujan?
OK persoalannya, adakah kita memerlukan lebih kalori untuk menghangatkan badan ketika musim sejuk?
Jawapan ringkasnya TIDAK.
Ini kerana, menurut pakar menerusi MyFitnessPal, walaupun kita terdedah kepada suhu yang lebih sejuk dan kita membakar kalori melalui menggigil atau termogenesis yang tidak menggigil (iaitu, tubuh kita menjaga kehangatan dengan cara selain menggigil), kebanyakan pakar bersetuju bahawa kalori yang terlibat dalam proses ini adalah tidak signifikan.
Oleh itu, kita tidak perlu mengubah jumlah pengambilan kalori harian bergantung pada musim hujan atau cuaca sejuk.
Boleh je nak makan goreng pisang panas ke, teh o suam ke, tapi kenalah bersederhana.
Yang penting, jangan jadikan alasan cuaca sejuk dan hari hujan untuk makan secara berlebihan sampai tak ingat dunia!


‘Silent Treatment’: 6 Sebab Kenapa Lelaki Lagi Suka Diam Bila Marah & Ada Masalah

Kenapa lelaki diam?
Perasan tak, kalau perempuan bergaduh dengan lelaki, lelaki biasanya akan diam.

Ya, DIAM membatu.
Perempuan yang tengah panas hati dan membebel bertubi-tubi ni mestilah geram! Orang cakap dengan dia, boleh buat muka tak ada reaksi je… Seolah-olah diberi ‘silent treatment’ pulak kan?

Lepas tu perempuan pun mulalah rasa tak puas hati dan akan paksa si lelaki tu bercakap sampai buatkan dia naik angin.

Hah, mesti selalu berlaku kan?
Oleh itu, kita kena faham kenapa lelaki pilih untuk senyap supaya punca kepada masalah komunikasi ni dapat dijumpai dan diselesaikan.
Ada banyak sebab kenapa lelaki memilih untuk berdiam diri dalam banyak keadaan.
6 Sebab Kenapa Lelaki Diam Bila Marah, Ada Masalah Atau Tanpa Sebab Apa-apa
1. Otak Mereka Tak Dijadikan Untuk ‘Multitasking’
Lelaki ni kalau diam tak semestinya dia marah atau tak minat.
Tak macam perempuan yang boleh ‘multitasking’ atau buat 2-3 kerja dalam satu masa, tahukah anda bahawa minda lelaki hanya boleh fokus satu benda pada satu masa.
Kalau dia tidak hiraukan kita, boleh jadi dia sedang terfikirkan tentang urusan atau masalah lain seperti konflik di tempat kerja.
Berikan dia masa untuk bersendirian dan dekati dia dengan cara yang menyenangkan supaya dia lebih senang untuk diajak berbincang.
Jangan pakai sergah je… Mulakan dengan bertanya tentang harinya.
Bila lelaki rasa disayangi, barulah dia juga akan bersikap lebih terbuka tanpa disedari.

2. Perempuan Lebih Pandai Bercakap
Dalam satu hubungan, komunikasi mesti akan lebih memihak kepada perempuan kerana memang sifat perempuan untuk lebih petah bercakap dan bersikap lebih terbuka.
Kebanyakan lelaki juga tidak biasa untuk berbahas soal percintaan atau emosi dengan orang lain walaupun dengan pasangannya sendiri.
Lelaki juga menganggap tak macho untuk berkongsi emosi dan lebih memilih untuk berdiam bila bercakap tentang hal ini.
Jadi, pilihan untuk senyap ialah jalan mudah di samping dapat mengelakkan lelaki hilang rasa keyakinan.
Foto Kredit: imagefully.com
3. Jalan Selamat
Kalau bab bercakap ni, lelaki biasanya akan cepat mengalah dengan perempuan kan?
Diam tu sebenarnya seolah-olah macam senjata mereka berbanding perempuan yang ‘handal berdebat’.
Lelaki akan gunakan teknik mendiamkan diri sebagai usaha untuk selamatkan diri dari masalah yang lebih besar dan untuk selamatkan hubungan.
http://www.womansday.com/
4. Tak Mahu Burukkan Keadaan
Secara semulajadinya, lelaki diajar untuk hormat pada perempuan.
Namun, bukan mudah untuk lelaki bercakap dengan rasa hormat dan kawal kemarahan pada masa yang sama.
Bila lelaki tengah marah, berdiam diri adalah caranya untuk kawal perasaan dan dapat menjaga mereka daripada bertindak agresif secara fizikal.
Sebagai perempuan, bila berdepan dengan lelaki yang membisu, jangan pula paksa dia bercakap. Sebabnya,
paksaan tu bukan memudahkan, sebaliknya membuatkan lelaki tak selesa, makin rimas, serabut, dan lagi susah untuk bercakap…

5. Refleksi Diri
Kalau pasangan anda jenis pendengar yang baik, kalau dia diam boleh jadi yang dia tengah hadam kata-kata dari kita.
Ini ialah perkara yang baik kerana dia bukan sekadar dengar tapi dia juga cuba untuk faham.
Hubungan juga boleh jadi lebih baik kalau kita lebih bersikap terbuka untuk cari penyelesaian berbanding mencari salah pada pasangan.

6. ‘Ego Lelaki’
Bila bab bercakap hati ke hati ni, lelaki pun ada ego mereka tersendiri.
Rasa tak mampu untuk bagi yang terbaik untuk orang yang dicintai memang cukup mengecewakan.
Oleh sebab itu, lelaki akan pilih untuk berdiam ego mereka yang tak mahu dianggap tak cukup bagus.
Foto Kredit: usefullink.info
Cuba Beri Sedikit Ruang
Walaupun susah untuk ajak lelaki berbincang, tapi komunikasi mesti perlu dijaga demi mengekalkan hubungan.
Berikan sedikit ruang supaya keadaan lebih tenang dan emosi lebih terurus.
Kemudian, ajaklah berbincang dengan cara yang baik supaya perbualan lebih terbuka dan berkesan. Yang penting, waktu kena sesuai dan tak memaksa.
Bila dia dah setuju nak berbincang, kita orang perempuan jangan nak tunjuk ‘terror’ nak berbahas pulak dengan si dia…
Berikan peluang untuk dia luahkan cerita dari sisi dia pula. Barulah dinamakan komunikasi dua hala ok!


Kenapa Lelaki Mudah Buncit Selepas Kahwin? Rupanya Boleh Ganggu Kesuburan!

Sudah biasa kita melihat, fizikal seorang lelaki berubah selepas mereka berkahwin. Dulu perutnya kempis, lepas berkahwin perut jadi boroi atau buncit. Ramai yang percaya kerana isteri pandai ‘menjaga’ perut suami.
Namun, berdasarkan perkongsian ilmu oleh Doktor Raihana Ismail di laman tiktoknya, terdapat penjelasan ilmiah mengapa fizikal lelaki berubah sedemikian rupa. Jom baca penjelasan doktor di bawah!

Baca juga: Kenali Toksik Maskuliniti, Lelaki Juga Harus Dilindungi Bukan Wanita Sahaja
KENAPA LELAKI MUDAH BUNCIT SELEPAS KAHWIN? RUPANYA BOLEH GANGGU KESUBURAN!

Doktor Raihana menjelaskan, lelaki mudah buncit selepas berkahwin disebabkan penghasilan hormon estrogen yang berlebihan akibat daripada pemakanan tinggi kandungan gula dan makanan dalam tin.

Selain itu, bahan kimia seperti paraben dan benzoil peroksida yang terkandung dalam minyak wangi dan deodoran turut mempengaruhi perubahan fizikal lelaki.
“Kenapa lepas kahwin lelaki mudah buncit? Sebenarnya bukan isu banyak pam ke,
“Sebenarnya disebabkan oleh hormon estrogen berlebihan. Dia makan manis-manis, makan makanan dalam tin sardin dalam tin susu pekat manis dalam tin. Deodoran, perfume yang mengandungi paraben, benzoyl peroxide banyak lagi chemical…” ujar Doktor Raihana.
ANTARA KESAN KANDUNGAN KIMIA BERIKUT KEPADA PERUBAHAN LELAKI

Terdapat pelbagai kesan terhadap lelaki seperti berikut:

Buncit
Gynecomastia (lelaki berpayudara)
Keguguran rambut
Cepat lesu & letih
Syahwat kurang
Susah tidur
Mudah lupa

Tambahnya lagi, lelaki sepatutnya menghasilkan testosteron tetapi disebabkan hormon estrogen yang berlebihan maka, sperma kurang dihasilkan dan mengganggu kesuburan lelaki.
VIDEO PENUH:

https://media.siraplimau.com/2022/06/WhatsApp-Video-2022-06-13-at-12.07.28-PM.mp4
Sumber: Tiktok Doktor Raihana Ismail


Loyanya! Bolehkah ‘Skip’ Minum Air Gula Kalau Kehamilan Tak Bermasalah?

“Aduhai…. Bau pun dah pelik semacam, macamanalah nak habiskan minum air gula ni sampai secawan. Kembang tekak dibuatnya. Kenapa ya kena minum air gula semasa hamil? Kalau ‘skip’ ujian air gula ni tak bolehkah?”
Bergantung pada keadaan.

Namun, ada klinik yang menjadikan ujian minum air gula sebagai prosedur yang wajib untuk menyaring bakal ibu yang berpotensi menghidap diabetes atau kencing manis semasa mengandung.
Foto kredit: homeremediesforthrushinadults.com

Ujian Ketahanan Glukosa
Ujian ketahanan glukosa atau MGTT (Modified Glucose Tolerance Test) atau minum air gula semasa hamil adalah satu prosedur untuk mengesan diabetes gestasi yang boleh dihidapi oleh wanita mengandung.

Ia dipraktikkan di hampir semua klinik dan ada yang mewajibkan saringan ini untuk mengelakkan risiko atau masalah yang lebih besar pada masa akan datang.
Foto Kredit: azlinism.blogspot.com
Siapa Yang Perlu Minum Air Gula Semasa Hamil?
Menurut Dr Zubaidi dan beberapa lagi sumber, ada syarat-syarat yang menyebabkan seseorang itu lebih berisiko untuk terkena diabetes semasa hamil.
Inilah golongan yang ditekankan untuk minum air gula semasa hamil. Tetapi, bagi mereka yang tidak memiliki ciri ini, masih digalakkan menjalani ujian ini untuk mencegah diabetes pada peringkat awal.
1. Wanita yang tergolong dalam kategori obese (BMI lebih dari 30)
2. Wanita yang pernah hamil anak yang besar ketika dilahirkan (mempunyai berat 4kg ketika dilahirkan)
3. Wanita yang pernah hamil dan mengalami kencing manis
4. Wanita yang mempunyai ibubapa atau saudara terdekat (adik beradik) yang mengalami kencing manis
5. Wanita yang berumur 25 tahun ke atas
6. Mempunyai sejarah keguguran atau bayi yang meninggal dalam kandungan
Foto Kredit: huffingtonpost.com
Prosedur Minum Air Gula Semasa Hamil
Untuk menjalani ujian ini, doktor atau pegawai perubatan akan berpesan terlebih dahulu supaya anda berpuasa pada malam hari sebelum datang ke klinik keesokan harinya.
Kemudian, anda akan diberi segelas air gula untuk diminum.
Air gula ini memanglah tidak sesedap air sirap atau jus buah-buahan, tetapi ia perlu dihabiskan.
Kini klinik telahpun membubuh sedikit perasa seperti anggur, oren atau cola supaya anda lebih mudah menelannya. (Kalau dulu langsung tiada rasa – hanya gula semata-mata!)
Untuk memudahkan, tutup hidup anda dan tutupkan mata semasa meminumnya. Telan secepat yang mungkin tanpa membiarkan air gula berkumpul di dalam mulut. Ini akan mengurangkan rangsangan lidah untuk merasanya.
Setelah habis diminum, sampel darah anda akan diambil pada julat masa yang tetap (biasanya sejam sekali) dalam masa 3 jam berikutnya.
Oleh itu, pastikan anda membawa sesuatu untuk dilakukan untuk mengelakkan daripada kebosanan.
Foto Kredit: expertbeacon.com
Risiko Kencing Manis Ketika Hamil
Terdapat kes di mana ibu hamil masih boleh menghidap penyakit kencing manis atau diabetes ini walaupun tiada seorang pun dalam ahli keluarganya penghidap kencing manis.
Ini kerana, sewaktu mengandung badan wanita perlu menghasilkan insulin tambahan untuk memenuhi keperluan bayi. Apabila badan kita tidak dapat menyaingi perkembangan ini, maka terjadilah diabetes gestasi.
Menurut BabyCenter Malaysia, sekitar 2-14 peratus wanita hamil menghidap diabetes gestasi.
Dalam kebanyakan kes, cara terbaik untuk mengawal penyakit ini ialah dengan diet yang sihat dan bersenam.
Daripada jumlah tersebut, terdapat kira-kira 10-20 peratus kes, wanita yang menghidapnya semasa hamil ini terpaksa menyuntik diri mereka dengan insulin untuk mengawal penyakit ini.
Foto Kredit: pregnancymagz.com
Kesan Kencing Manis Terhadap Kehamilan
Kesannya kencing manis atau diabetes gstasi terhadap kehamilan & kelahiran bayi adalah seperti berikut:
1. Saiz bayi terlalu besar
Akibat daripada ini, lebihan gula yang tidak dapat diproses boleh menyebabkan badan bayi lebih besar daripada yang sepatutnya, terutamanya pada bahagian bahu, dada dan abdomen. Keadaan ini dikenali sebagai ‘makrosomia’. Bayi yang terlalu besar sukar untuk dilahirkan secara normal dan anda berkemungkinan besar terpaksa melahirkan secara pembedahan caesarean.
2. Kematian bayi dalam kandungan
Merujuk Dr Izzat melalui mmgazzette.com, risiko kematian bayi di dalam rahim secara mengejut juga meningkat jika paras gula di dalam darah tidak dikawal.
3. Masalah kesihatan pada bayi baru lahir
Selain itu, bayi yang selamat dilahirkan mungkin mempunyai paras gula rendah pula selepas kelahiran. Maka, bayi anda perlu dimasukkan dalam wad rawatan rapi bayi untuk pemerhatian oleh pakar paediatrik.
4. Risiko obesiti apabila bayi meningkat usia
Ternyata, kajian menunjukkan bahawa bukan bayi baru lahir saja boleh terkesan. Malah anak ini berisiko menghidap kencing manis serta masalah kegemukan apabila meningkat dewasa kelak.
Foto Kredit: metro.co.uk
Mencegah Lebih Baik Daripada Merawat
Pengesanan awal dapat menjadikan seseorang lebih berjaga-jaga dalam mengekalkan kesihatan yang ideal.
Selain itu, ia juga dapat mengurangkan risiko daripada komplikasi semasa bersalin kerana sentiasa berada di bawah pemantauan doktor dan jururawat.
Oleh itu, janganlah mengeluh jika terpaksa minum air gula semasa hamil. Tutup mata dan telan saja.
Jangan dilambat-lambatkan kerana ia akan menjadikan anda lebih loya.
Semua ini adalah untuk kebaikan anda dan juga bayi, supaya sebarang masalah semasa kelahiran dapat diminimakan.


Kenapa Nak Kena Selalu Bandingkan Anak? Ini 8 Tips Untuk Ibubapa Jadi Lebih Positif

Mak ayah mana yang tak pernah mengalami dan berhadapan dengan situasi anak-anak menjerit dan berlari-lari di dalam kedai atau pusat membeli-belah kan? Tetapi ada juga dalam kalangan ibubapa yang beranggapan bahawa anak mereka tidak seperti anak orang lain yang katanya lebih beradab dari anak mereka sendiri. Penting untuk anda tidak membandingkan anak sendiri dengan orang lain kerana mereka mempunyai keistimewaan tersendiri.
“UNTUNGLAH ANAK TAK BUAT PERANGAI”
Tadi someone DMed me on instagram and said,  “Untung la dapat anak macam Haikal. Handsome, bijak, tak banyak ragam. Mesti awak tak pernah experience malu kat tempat awam sebab anak tak buat perangai, kan?”

Hmm. Nak tergelak pun ada baca mesej macam ni. Sebab terkenangkan baru tadi saya dimalukan. Masa singgah kat petronas tadi, saya sengaja biarkan Haikal “explore kedai” sementara saya pilih air tin. Baru je nak capai Nescafe, tiba-tiba “Mamaaaaa!!! Nak berak!” Dan semua orang memandang.

Ikutkan hati, nak je buat-buat tak kenal. Tapi sebab Haikal obvious gila berlari ke arah saya, memang tak boleh nak buat apa la hahaha. Dan masa bayar kat kaunter, sempat mamat cashier tu mengusik– “Dik, lepas berak kang jangan lupa pam ok?” Hmm. Sabarlah sabariah. Dan of course itu bukan pertama kali saya “dimalukan”.

MAK AYAH MANA TAK PERNAH MENGALAMI PENGALAMAN MACAM INI…
I mean, kamonnn mak bapak mana yang tak pernah experience anak berguling-guling kat lantai pasaraya sebab nak mainan, anak terkencing kat kedai makan, anak terjatuhkan barang-barang kat rak kedai, anak main baling-baling makanan lalu termelepek kat muka orang, anak meraung-raung masa orang tengah solat berjemaah.
mehele.ohtuleht.ee
Kita semua pernah melalui, kan? Kalau tak pernah, kau tunggu. Masa mu akan tiba. Kita semua tahu, seindah mana pun hidup yang dipertontonkan di social media, hakikatnya tetap life is all about struggling. And parenthood is full of challenges. Kan siang-siang lagi Allah dah beritahu dalam surah At-Taghabun; anak itu nikmat dan UJIAN. So once kau beranak je, bersiap sedialah untuk diuji oleh manusia kecil itu.
And talking about Haikal, dia ni sebenarnya budak biasa je. Ada ragamnya juga. Dan saya, pun ibu biasa. Yang selalu jugak bertukar hijau. And to be honest, kalau nak dibandingkan dengan anak2 orang lain, Haikal masih banyak kekurangan. And that is why– saya sentiasa pilih untuk tidak membandingkan. Saya pilih untuk raikan apa saje yg indah pada dia. I just follow his pace, without comparing it to anyone else’s– including mine when i was at his age.

Saya percaya, if we keep comparing ourselves (or our child) to others– we will never win. We will never feel enough. Sebab sehebat mana pun kita (atau anak kita), pasti akan ada orang lain yang lebih hebat. Tapi kalau kita fokus pada diri sendiri,
 fokus untuk kalahkan diri yang semalam, setiap hari kita akan menang. By the way, saya nak kongsi sikit some random parenting tips yang saya kutip dari ibu bapa yang jauh lebih berpengalaman, dan save dalam phone sejak sekian lama, sebagai “reminder” setiap kali hubungan saya dengan Haikal renggang. Atau setiap kali saya bertukar hijau.
KENAPA JANGAN BANDINGKAN ANAK DENGAN ANAK ORANG LAIN
www.smartparents.sg
1) Talk good about your kids, always.
Di depan, atau di belakang anak, always talk good about them. Your words are the most “hijab-less” doa in the universe. Walau macam mana setan pun perangai anak kau, jaga aib dia, dan bercakap yang baik2 tentang dia. Jangan sesekali lupa, yang Allah sedang uji sebenarnya bukan anak itu– tetapi kita.
2. Lihat setiap anak sebagai individu unik.
Tanpa dibandingkan dengan sesiapa termasuk adik beradiknya, anak2 jiran, anak2 kawan sepejabat, dan diri kau sendiri.
Sebab dia– adalah unik. Maka biarkan dia unik.
3. Apa pun jadi, jangan lepas tangan, jangan tarik muka.
Kau kenapa nak merajuk lebih-lebih? Pastu anak ikut tabiat kuat merajuk, tahu pulak tak suka. You’re the parent, you set the right example. Apa pun jadi, pandang muka anak, peluk dia, dengar penjelasan dia, dengar apa yang dia rasa. Sebab di saat kita rasa anak tak mahukan kita itulah- sebenarnya dia sangat perlukan kita.
www.directasia.com
4. Jangan terlalu engage dengan social media.
Kajian menunjukkan, ibu bapa yang banyak engagement dengan social media tidak mampu kawal emosi dengan baik dan mudah hilang kewarasan.
5. Live the moment.
Bila anak kat depan mata, lupakan sekejap hal kerja, ketepikan sekejap phone, lupakan sekejap pinggan mangkuk yang bertimbun dalam sinki. Beri ruang untuk diri dan anak untuk saling merasai kehadiran each other.
6. Treat your spouse nicely.
Because that’s how your child will treat you, and their spouse in the future.
www.lds.org
7. Jangan ungkit pengorbanan bila marah anak.
Contohnya, “Mama yang beranakkan kau sampai terburai perut, sekarang kau dengar cakap mama.”
JANGAN. Bukan anak tu yang buat perut kau terburai. Tapi sebab Allah yg nak beri kita rezeki melalui anak itu. Mengungkit pengorbanan adalah seperti kita taknak pun Allah beri rezeki.
8. Stop chasing “performance goals”
(Contoh: aku nak anak aku jadi penghafaz quran tersohor), but start creating “process goals” (contoh: aku nak spend sekurang-kurangnya 15 minit setiap hari untuk baca Quran bersama anak). Takde siapa pun dalam dunia ni yang beranak-beranak je terus jadi ibu bapa yang sempurna. It’s a learned skill.
*So take your own sweet time to learn, to be the parent yang bukan saja disayangi oleh anak-anak, tapi juga oleh Allah.
Sumber : Adlil Rajiah


Kenapa Orang Mabuk Bahaya? Doktor Jelas Kesan Alkohol Boleh ‘Shut Down’ Otak

Sejak kebelakangan ini, pasti ada sahaja kita mendengar berita berkenaan kes kemalangan maut yang melibatkan pemandu mabuk. Perkara ini bagaikan tidak asing lagi di negara kita sehinggakan menyebabkan timbulnya perdebatan mengenai pemandu mabuk ini dari pelbagai pihak.
Biarpun sebelum ini kerajaan pernah mengumumkan akan memberikan hukuman yang lebih berat kepada pemandu mabuk, tetapi hal ini nampaknya tidak memberikan kelegaan kepada banyak pihak. Malahan ada juga yang menyarankan agar hukuman mati wajar diberikan kepada pemandu mabuk yang mengakibatkan kematian orang lain.

Seorang doktor, Dr Rozanizam Zakaria melalui laman Facebooknya berkongsi beberapa sebab mengapa alcohol itu berbahaya kepada otak kita.

Alcohol Bagi Kesan Buruk Kepada Otak

Kenapa Orang Mabuk Berbahaya?
Jom belajar kesan fisiologi alkohol kepada otak manusia. Alkohol adalah kimia yang akan sampai ke otak bila diconsume. Di otak, dia akan melekat di 3 reseptor – dopamine, GABA dan Glutamate.
Dopamine ni yang buat pemabuk happy. Dopamine akan create sense of reward menyebabkan peminum arak sukar berhenti. Tapi dua reseptor lagi – GABA dan Glutame akan buat the opposite effect (depressant effect). Menyebabkan otak akan shut down stage by stage ikut level alkohol dalam darah.
0.07-0.09 minor impairment dekat pertuturan, memori, balance, pendengaran dan reaction time
0.125 semua dia atas akan significantly impaired further – makin teruk
0.13 0.15 peminum alkohol mula jadi tidak tenteram, hilang motor skills, koordinasi + pandangan kabur.
0.25 impairment in ALL mental capacity, bahasa mudahnya sudah hilang akal, termasuk sensory dan fizikal ability
0.3 ke atas stupor, koma dan kematian
Bayangkan Orang Mabuk Memandu, Bahaya!

Bayangkan orang yang mabuk diberi stereng! Dan memandu! Di jalanraya yang ada pemandu lain!
Sebenarnya bukan kereta sahaja tidak boleh diberi pada orang mabuk. Semua urusan lain tidak dibenarkan. Sebab apa? Sebab secara dasarnya bila hilang akal, mereka hilang kelayakan untuk segala urusan yang lain! Sepatutnya kita faham kenapa Islam kata arak itu ibu segala maksiat!
Takziah kepada semua keluarga mangsa kemalangan.
Bagi saya, ini antara keutamaan kerajaan hari ini untuk bertindak dengan kuasa yang ada. Jika tidak, kita akan pasrah menunggu kematian seterusnya yang mungkin jadi kita. Na’uzubillah.
Sumber : Dr Rozanizam Zakaria